1/12/2020 9:27:00 AM 217 جار خوێندراوەتەوە\nكتێبى (لعبة الأمم) له ساڵى (1969) دا مایڵز گوبڵاند- Miles Copeland Jr بڵاوى كردۆته‌وه، گۆبڵاند له ڕیزى هه‌ره باڵاترین ئه‌فسه‌ره‌كانى ئاژانسى هه‌واڵگریی مه‌ركه‌زیی ئه‌مریكا -CIA دا بوه، نوێنه‌رى ئه‌مریكا بوه له میسر له سه‌رده‌مى جه‌مال عه‌بدلناسردا، هه‌روه‌ها ئه‌زمونى كارى له سوریاو وڵاتانى دیكه‌ى عه‌ره‌بى دا هه‌یه. سه‌راپا كتێبه‌كه باس له پیلانه‌كانى ئه‌مریكا ئه‌كات له خۆرهه‌ڵاتى ناوه‌ڕاست له ساڵى (1953) ه‌وه كه به‌ریتانیاو سى ئاى ئه‌ى به ئاشكرا سابونیان خسته ژێر پێى موحه‌مه‌د موسه‌ده‌ق له ئێران "كه به‌هه‌ڵبژاردن هاتبوه سه‌ر حوكم" و كوده‌تایان به‌سه‌رداكرد، كوده‌تا له میسر، له سوریا، له عێراق، هه‌وڵى كوده‌تا له ئه‌رده‌ن،،، ئه‌م كتێبه هه‌وڵێكه هاوشێوه‌كانى مه‌گه‌ر له چل ساڵ دواى خۆیدا كه‌وتبنه به‌رباس وه‌ك ڕاپۆرته‌كانى ئه‌مدواییه‌ى "ویكلیكس" ى " ئیدوارد سنودن" و كتێبى "دانپیادانه‌كانى چه‌ته‌یه‌كى ئابوریى- Confessions of an Economic Hit Man كه نوسه‌ر "جون بركنز- John Perkins " خۆى یه‌كێك بوه له چه‌ته‌كانى ئابوریى نێوده‌وڵه‌تى له بانكى نێوده‌وڵه‌تى و فیدراڵى دا پایه به‌رز بوه.\nله به‌رایى كتێبه‌كه‌دا، كورته‌ى وانه‌یه‌كى زه‌كه‌ریا محى الدین " جێگیرى جه‌مال عه‌بدولناسر-1965"هه‌یه. تیایدا لایوایه " دواجار ئه‌بێت هه‌موو یاریزانه‌كان پارێزگارى له یاریگاكه بكه‌ن "مه‌به‌ستى له سیسته‌مى نێوچه‌یى و جیهانى یه" چونكه تێكچونى چوارچێوه‌ى یاریگاكه یه‌كسانه به جه‌نگێكى كاولكه‌ر... مه‌رجى سه‌ره‌كى بردنه‌وه‌ى یاریزانه‌كان (نه‌ته‌وه‌كان) ئه‌وه‌یه ئه‌ندام بن له تیپه‌كه، چونكه كه له یاریگاكه كرانه ده‌ره‌وه ئیتر چانسى مانه‌وه‌ش نامێنێ چ جاى بردنه‌وه. بۆیه مه‌رجى دووه‌م ئه‌وه‌یه پارێزگارى له یاریگاكه بكه‌ن، چۆن؟. له ڕێگه‌ى "مناوه‌ره" كردنه‌وه، له‌كوێدا هێرش هه‌یه‌و له كوێدا پاشه‌كشه‌و خۆ مات دان ئه‌مه ئه‌بێته بابه‌تى ئاسایی بۆ سیاسه‌تكردن له پێناو مانه‌وه‌و چونه پێشه‌وه‌دا.\nگۆبڵاند، ئه‌م ته‌ونه‌ى به ڕووداوه‌كان و به‌ڵگه‌ى بڕواپێهێنه‌ر چنیوه، وه‌كو كۆمه‌ڵێك ئه‌ڵقه‌ى یه‌كله‌دواى یه‌ك ئه‌م زنجیره‌یان پێكهێناوه، بۆ نمونه: له 21ى شوباتى 1947 باڵوێزخانه‌ى به‌ریتانیا له واشنتۆن یاداشتێك له باره‌ى یۆنان و توركیاوه ئه‌داته وه‌زاره‌تى ده‌ره‌وه‌ى ئه‌مریكا، ئه‌مه‌ش وه‌ك سه‌ره‌تاى پاشه‌كشه‌و كۆتایى ویسایه‌تى به‌ریتانى له ڕۆژهه‌ڵاتى ناوه‌ڕاست (ده‌ستاوده‌ستكردنى ئیمپریالیزم له به‌ریتانیاوه بۆ ئه‌مریكا) كه له‌ده‌یه‌ى دواتردا له ناوچه‌ى كه‌نداویش هه‌روائه‌كه‌ن، هه‌ر سێ هه‌فته دواتر له 12ى ئازارى 1947 دا "پره‌نسیپى هارى ترومان" له ئه‌مریكا ڕاگه‌یه‌ندرا، تیایدا هه‌ڕه‌شه‌ى له‌ناوبردنى هه‌موو ئه‌وانه هه‌یه كه به‌ربه‌ستن له‌به‌رده‌م ئه‌مریكاو بازاڕى ئه‌مریكى دا. ئینجا له‌هه‌مان ساڵدا له حوزه‌یرانى 1947 دا "پرۆژه‌ى مارشاڵ" ڕاگه‌یه‌ندرا، كه به‌ناوكى جیهانگیریی دێته هه‌ژماركردن. پاشان پرۆژه‌كان به كوڵێنراوى له چێشتخانه‌كه‌وه به‌ره‌و ڕۆژهه‌ڵات هاتن، له ته‌مموزى 1947 دا هه‌ڵبژاردن له سوریاكراو، به‌دوایدا له 14ى ئایارى 1948 ده‌وڵه‌تى ئیسرائیل ڕاگه‌یه‌ندرا و، سه‌ره‌تاى جه‌نگى عه‌ره‌ب-ئیسرائیل ده‌ستى پێكرد. له 30ى ئازارى 1949 حوسنى زه‌عیم له سوریا كوده‌تاى كردو، ئیتر كوده‌تا هه‌موو وڵاتانى عه‌ره‌بى و ڕۆژهه‌ڵاتى ته‌نیه‌وه و بو به كه‌لتورێك...!. ئێستا ئه‌گه‌ر له مۆدێرنیستێك یان ڕۆشنبیرگه‌لێكى وڕ-بوى سه‌رده‌مى ئامێرو ئامرازه‌كانى جیهانگیریى بپرسیت، ڕه‌نگه بلًێت ئه‌مانه تیۆرى موئامه‌رات- Conspiracy Theory" يه و باوى ئه‌مانه نه‌ماوه!. به‌ڵام ئایا له‌ماوه‌ى كه‌متر له دووساڵ دا ئه‌و چه‌ند ڕووداوه له خۆوه بون؟. ئایا " ڕووداو" چى یه‌و، بۆچى دێته بون؟.\nڕۆڵى خراپى ئیمپریالیزمى ئه‌مریكى - فه‌ڕه‌نسى- به‌ریتانى له دواى جه‌نگى جیهانى دووه‌مه‌وه بریتى یه له ناوه‌ڕۆكى كتێبه‌كه، كه له‌كاتى هه‌ڵگیرسانى به‌هارى عه‌ره‌بى ساڵى (2011) دا " نعۆم چۆمسكى" ئه‌م دیارده‌ى ناڕه‌زایه‌تیانه‌ى ڕۆژهه‌ڵات و ده‌وڵه‌تانى عه‌ره‌بى وه‌ك كاردانه‌وه بۆ ئیمپریالیزم ناوزه‌ند ئه‌كاو ناوى ئه‌نێت "چه‌كوش وه‌شاندن"، كه ئه‌و زلهێزانه نزیكه‌ى سه‌ت ساڵى ڕه‌به‌قه ده‌ستیان له هه‌ناوى خۆرهه‌ڵاتدایه و چه‌كوش ئه‌وه‌شێنن له‌م ناوچانه، هه‌ر له باشورى ئه‌فریكاو گامبیاو سیرالیۆن و كینیاو سودانه‌وه هه‌تا ئه‌گاته سوریاو لیبیاو ئه‌فغانستان و عێراق و لوبنان و یه‌مه‌ن و فه‌له‌ستین و...تادوايى ئیمپریالیزم یان ئه‌وه‌تا به زه‌برى هێزو پیلانگێریی هه‌واڵگیریی خه‌ریكى كوده‌تا و داگیركارىی ڕاسته‌وخۆ بوه، یان ئه‌وه‌تا خه‌ریكى دڵدارى كردن بوه له‌گه‌ڵ دیكتاتۆره نه‌وتاوییه‌كانى ناوچه‌كه‌دا. ئه‌وه بۆیه كاردانه‌وه‌ى ئه‌و چه‌كوش وه‌شاندنانه‌ى فه‌ڕه‌نسا له سوریا لێكه‌وته‌كه‌ى "شارل ئیبدۆ" یه له‌ناوجه‌رگه‌ى فه‌ڕه‌نساو، گواستنه‌وه‌ى توندوتیژییه بۆ ناوجه‌رگه‌ى خۆرئاوا.\nدۆخى ڕۆژهه‌ڵاتى ناوه‌ڕاست هه‌ر به‌ته‌نها له ڕووى ئابوریی و نه‌وت و فرۆشتنى چه‌ك و بایه‌خى سیاسى و جیۆپۆڵه‌تیكى و شارستانیه‌وه گرنگ نه‌بوه بۆ خۆرئاواییه‌كان، به‌ڵكو له دواى (11ى سێپته‌مبه‌رى 2001) یشه‌وه بووه به نیعمه‌تێك بۆ میدیاو ناوه‌نده‌كانى بیركردنه‌وه‌ى جیهان، كه ئه‌گه‌ر " ڕۆژهه‌ڵاتى ناوه‌ڕاست" نه‌مێنێت ئیتر " هه‌واڵى ڕۆژنامه‌وانى" نامێنێت!. كوردیش له‌م هه‌رده‌و هه‌ڵه‌تانه‌دا به‌رده‌وام له‌وپه‌ڕى سه‌ركێشى دا بوه‌و، له‌به‌رده‌م سمێڵى دوژمنه‌كانى دا هه‌ڵپه‌ركێى كردووه، بێ ئه‌وه‌ى خوێندنه‌وه‌ى بۆ ئه‌م مه‌تبه‌خه سیاسى و هه‌واڵگیرییانه كردبێت...! بۆ باسێكى ئاوه‌ها پرۆسه‌ى فۆرمه‌ڵه‌بونى چه‌مكه‌كان یان شێوازى هاتنى چه‌مك " Conceptualization" ئێجگار گرنگه، ئه‌و چه‌مكانه‌ش " هه‌واڵگیریی" كه به چڕى تێكه‌ڵ به ئاسایشى ئه‌لیكترۆنى و سێكته‌رى دیبلۆماسى كراوه له جیهاندا، "جیۆپۆڵه‌تیك" كه نه‌گۆرٍێكى گرنگه و كاریگه‌رى شوێن و هه‌ڵكه‌وته‌یه به‌سه‌ر سیاسه‌ته‌وه، " بازاڕى ئابوری ئازاد- Free Economic Marketing " كه یه‌كێكه له ئارگیۆمێنته بنچینه‌ییه‌كانى لیبراڵیزم:\nقاسمى سوله‌یمانى ته‌نها فیگه‌رێكه‌و هیچى تر، نه كه‌سى دووه‌مى ئێران بوه‌و، نه سێهه‌م و نه چواره‌میش بوه. فیگه‌رێكى سه‌ربازیی -ئاینى كاراى سه‌ربه سوپاى پاسدارانى ئێران بوه له عێراق و سوریاو لوبناندا. له وه زياتر ته‌نها بۆ پڕوپاگه‌نده‌یه، ئه‌وه‌ى یه‌كه‌یه بۆ ئه‌نه‌لایزكردن ئه‌وانه‌ن كه له مه‌تبه‌خه‌كه‌دا سه‌رقالًى پێچانه‌وه‌و سازكردنن. ئه‌و بایه‌خ پێدانه به "قاسم سوله‌یمانى" به‌تایبه‌ت دوو ساڵ پێش كوژرانى بڵاوكردنه‌وه‌ى ده‌نگۆى ئه‌وه‌ى ئه‌بێته كه‌سى یه‌كه‌مى ئێران و ئه‌بێته سه‌رۆكوه‌زیرانى ئێران، خۆى له‌خۆیدا ئاماده‌كردنى بو بۆئه‌وه‌ى به كوشت بدرێت (به پێى زانیارییه‌كان، وه به‌پێى ئه‌و فاكته مێژووییانه‌ى له كتێبى " لعبه الامم" دا هه‌یه). به‌مانایه‌كى تر ئێران به ئه‌نقه‌ست قاسمى سوله‌یمانى كردبو به ئه‌خته‌بوتى میدیاى جیهانى و خستبوه به‌ر ناوه‌نده هه‌ستیاره‌كانى جیهان. ته‌نانه‌ت (15) ڕۆژ به‌ر له كوژرانى سوله‌یمانى " ئیسماعیل قائائى" جێگرى ئه‌وكاتى سوله‌یمانى و سه‌رۆكى ئێستاى فه‌یله‌قى قودس له ئه‌فغانستان بوه‌و، سه‌رقاڵى گه‌وره‌ترین كاره‌كانى ئێران بوه له ئه‌فغانستان. بێ ئه‌وه‌ى هیچ كه‌سێك ناوى ناوبراویان بیست بێت!. ئه‌م دیارده‌یه له زانستى كۆمیونیكه‌یشندا سه‌ر به " تیۆرى ئاوێنه یان دانه‌وه‌ى كۆمه‌ڵایه‌تى Social Mirror Theory " يه، كه ده‌وڵه‌تانى خاوه‌ن هه‌ژمون له سیناریۆكانیاندا ئه‌یخه‌نه‌كار، تیایدا خه‌ڵكى مه‌ترسيى و نۆرمه‌كانى خۆیان وا ئه‌ناسنه‌وه یان وا چاره‌سه‌ر ئه‌كه‌ن له رێگه‌ى دیدگاو وێناى تره‌وه نه‌ك وێنه ڕاستیه‌كه. وڵاتانى وه‌ك ئێران و ئه‌مریكا كه به‌رده‌وام له ململانێدان هه‌زاران سیناریۆى ئاماده‌كراو و نوسراو و بژارده‌ى ئاماده‌كراویان هه‌میشه ئاماده‌یه بۆ هه‌ر ڕووداوێك چۆن مامه‌ڵه بكه‌ن...\nبه بڕواى من ڕۆڵى هه‌ره خراپى سوله‌یمانى له لاوازكردنى ڕۆڵى ده‌وڵه‌ت دا به‌رجه‌سته ئه‌بێت له ناوچه‌كه‌دا، بۆ نمونه: له یه‌مه‌ن ده‌وڵه‌تێكى له ناو ده‌وڵه‌تێكدا دروست كردبو له ڕێگه‌ى میلیشیاكانه‌وه كه هیچ ئه‌رزشێكیان بۆ سیسته‌مه‌كه دا نه ئه‌نا. له عێراق و سوریاش به‌هه‌مان شێواز. ئه‌م بابه‌ته‌ش له ڕووى تیۆرییه‌وه ڕۆحى ئه‌مریكا ئه‌كوژێ كه له په‌یوه‌ندییه نێوده‌وڵه‌تیه‌كاندا ڕێبازى سیاسه‌تى ئه‌مریكى سه‌ر به تیۆرى ریاڵیزم (Realism Theory)ه، كه جه‌وهه‌رى فیكره‌كه‌ى لاى (هانس مۆرگینتاوHahs Morgenthau ) باوكى دامه‌زرێنه‌رى قوتابخانه‌كه بریتى یه له سه‌نته‌ركردنى ڕۆڵى ده‌وڵه‌ت، هه‌روه‌ها هه‌موو كاركردنێك له پێناو (هێز) دا بۆ ده‌وڵه‌ت و هه‌موو شتێك له‌پێناو سیاسه‌تى ئاسایشى نه‌ته‌وه‌یی دا، بۆ ئه‌وه‌ش ئه‌بێت كاراكته‌رى ده‌وڵه‌ت به‌هێز بێت. لاى ئه‌مانه "فه‌وزا" له سیسته‌مى جیهانى دا زۆر باشه، چونكه شتێكى سروشتیه‌و هه‌موو ده‌وڵه‌تێك ململانێ ئه‌كات بۆ ئه‌وه‌ى هێزى خۆى به ده‌ست بهێنێت، له ئه‌نجامدا " سه‌قامگیریی" جیهانى بۆ هه‌موان دێته دى، چونكه هه‌موان هێزیان هه‌یه. ئێ به‌ڵام قاسمى سوله‌یمانى رۆڵى ده‌وڵه‌تى له عێراق و سوریاو لوبناندا سفركردبۆوه، ده‌وڵه‌ت نه‌ى ئه‌توانى له‌م ناوچانه ململانێ بكات بۆ به‌ده‌ستهێنانى هێزى سیاسى و سه‌ربازى و ئابوریى و دیبلۆماتى خۆى، بۆیه چوارچێوه‌ى یاریگاكه له ناوچه‌كه‌دا له ڕووخان نزیكبو بوه‌وه.\nهه‌رێمى كوردستان دراوسێى ئێرانه‌و دۆستى ئه‌مریكایه. ئێران نه‌گۆرێكه بۆ كورد، به واتایه‌كى تر خاكى كوردستان كۆپى په‌یستى كۆمپیوته‌ر نییه ببرێته ئه‌مریكاى باكور، ئه‌مه‌ش حوكمى نه‌گۆڕى جیۆپۆڵه‌تیكه له سیاسه‌تى ده‌ره‌وه‌دا. ئه‌مریكا و ئه‌وروپا بۆ هه‌رێمى كوردستان گرنگیه‌كه‌یان له چه‌مكى (بازاڕ) دایه، هێشتا له دواى كۆتایى جه‌نگى سارده‌وه ئه‌و ململانێیه نه‌بڕاوه‌ته‌وه له ناو زانایاندا كه ئایا جیۆپۆڵه‌تیك گرنگه یان بازاڕ؟. بۆ ئه‌مه نمونه‌ى زۆر هه‌یه گرنگى هه‌ریه‌كه‌یان بسه‌لمێنێت، نمونه‌ى قه‌ته‌ر و ئیمارات نمونه‌ى بازاره، نمونه‌ى چین تا ئه‌ندازه‌یه‌كى زۆر نمونه‌ى كاریگه‌رى خێراى بازاڕى ئابورییه، بازاڕ و جیهانگیریی ئه‌گه‌ر برا نه‌بن ئه‌وه ئامۆزاى یه‌كدین، یه‌كێك له تایبه‌تمه‌ندییه‌كانى بازاڕ ئه‌وه‌یه سنور ناناسێت، له‌وپه‌ڕى جیهانى مۆدێرنه‌وه بۆ ئه‌وپه‌ڕى جیهانى سێ بازاڕ كارى خۆى ئه‌كات، بۆ نا؟ ئه‌كرێت سه‌ماكارو گۆرانیبێژى ئه‌مریكى " مادۆنا" له سودان بێت، دۆناڵد ترامپ كاراكته‌رێكه له بازاڕه‌وه هاتوه، گه‌وره‌ترین گۆڕانێكیش له ئاڕاسته‌كردنى سیاسه‌تى ده‌ره‌وه‌دا له ڕێگه‌ى (بازاڕ) ه‌وه له مێژووى ئه‌مریكادا كرابێت " ترامپ" كردویه‌تى؟. نمونه‌ى ئه‌وه‌ى ترامپ سیاسه‌تى ده‌ره‌وه له ڕێگه‌ى " تویته‌ر" ه‌وه ئاڕاسته ئه‌كات. ئه‌مه‌ش قۆناخ و مۆدێلێكى تازه‌یه.\nتایبه‌تمه‌ندییه‌كى ترى بازاڕ ئه‌وه‌یه ئایدۆلۆژیاو ناسنامه ناناسێت، بۆ نمونه عێراق نه‌وت ئه‌فرۆشێ و دۆلار وه‌رئه‌گرێ، دۆلار و سوڕى دراو كارى به‌سه‌ر شیعه‌و سووننه‌و كورده‌وه نییه. به پوختیه‌كى بازارٍى ئابوریی ئه‌مریكى- ئه‌وروپى به‌هاى دۆلارى به‌لاوه گرنگتره له به‌هاى شیعى و سووننى و كورد، له‌وه‌ش وردتر مامه‌ڵه‌كردن به پرسى شیعه‌و سووننه‌و كورد له‌ناوچه‌كه‌دا به‌ستراوه به مامه‌ڵه‌ى "بازاڕ" و " به‌رژه‌وه‌ندى "بازاڕ" ه‌وه.\nبه پێچه‌وانه‌وه جیۆپۆڵه‌تیك سنوره، ناسنامه‌یه، دژى ئه‌وه‌یه كه "بازاڕ" و "جیهانگیریی" بێ ئه‌وه‌ى پرس بكه‌ن سنوره‌كان ئه‌بڕن و سنور ناناسن، پێى وایه گه‌لان له ڕێگه‌ى كاڵاو بازاڕ و برانده‌وه خۆیان نمایش ناكه‌ن، به‌ڵكو له‌ڕێگه‌ى كه‌لتورو ناسنامه‌و ئایدۆلۆژیاوه جیاوازییه‌كانى خۆیانه‌وه خۆیان ده‌رئه‌خه‌ن و ئه‌ناسێنن. جیۆپۆڵه‌تیك پتر له‌گه‌ڵ خوێندنه‌وه ترادیشناڵه‌كاندا دێته‌وه یه‌ك.\nئێران سه‌ره‌ڕاى ئه‌وه‌ى مێژووییه‌كى پێنج سه‌ت ساڵه‌ى له په‌یوه‌ندى له‌گه‌ڵ به‌ریتانیا هه‌یه " له‌سه‌رده‌مى سه‌فه‌وییه‌كان و شا عه‌باسى یه‌كه‌مه‌وه به‌هێزترین په‌یوه‌ندى بازرگانى و ئاوریشمیان هه‌بوه". له‌گه‌ڵ فه‌ڕه‌نسا په‌یوه‌ندیه‌كى قووڵیان هه‌بوه. به‌ڵام به‌هه‌موو ته‌مه‌نى ئێران له زه‌مانى "شا" ه‌وه پێشوتریش قاجاره‌كان، ئێستاش ده‌سته‌ڵاتى مه‌لاو ئایه‌توڵاكان ته‌نانه‌ت یه‌ك دێڕیان له دژى وڵاتانى خۆرئاوا نییه، هیچ به‌ریه‌ككه‌وتنێكى فیكریی و ئایدۆلۆژیی ئه‌وتۆشیان نییه، ته‌نانه‌ت سوپاى قودس كه قاسمى سوله‌یمانى (21) ساڵ فه‌رمانده‌ى بوه، بۆ یه‌ك ڕۆژیش له پێناو (قودس) دا تێ نه‌كۆشاوه، یه‌ك گولله‌یه‌كى بۆ "قودس" نه‌ته‌قاندوه. به‌ڵكو دوژمنى پله یه‌كى ئێران له ئه‌فغانستانه‌وه تا عێراق و سوریاو لوبنان و سعودییه ته‌نها سووننه و جه‌ماعه‌ت بوه‌و په‌لاماریان داون.


ژمارەکان - قەڵەم\nتاریخ ایجاد در شنبه, 26 مرداد 1398 17:59\nژمارە لە سەرەتاوە ئەوەندە تێکەڵاوی ژیانی سەرەتایی نەبوو و ئەوەندەش گرینگی نەدەنواند. ژیان سادە و ژمارەی پێویستی رۆژانەیش ھەر سادە و لە ئاستێکی نزمدا بووە. وەک نمونە، مرۆڤ بۆ ئەوەی بزانێت لە گروپێکدا چەن کەسن، یان چەند منداڵی ھەیە لەم ئاستەدا لە ژمارە کەڵکی وەرگرتووە. ئەو کاتانە مرۆڤ خاوەنداریەتی زۆری نەبوو و، پارە لە ئارادا نەبوو تا مرۆڤ پێویستی بەوە بێت بزانێت چەندە پارەی ھەیە و چەندەی پێویستە بۆ کرینی کەرەسەی پێویستی ژیان. شتومەک بە گۆڕینەوە بوو. شتێکت لەگەڵ شتێکی تر دەگۆڕدرایەوە.\nبەڵام لەگەڵ داھێنانی پارە، زەرورەتی ژمارە و ماتماتیک پتر بوو، ھەڵبەت مەبەست گرینگ بوونی لە ژیانی رۆژانەی خەڵکدایە. ماتماتیک وەھا بە خێرایی گەشەی کرد و چووە ژیانی مرۆڤەوە کە بۆ ناسینەوە و تێگەیشتن لە یەکتر، بەپێچەوانەی زبان و کلتور کە بە قەد بەرینیی گروپی مرۆڤەکان لە پانتایی جیھاندا جۆراوجۆر و رەنگاورەنگە، بوو بە زمانێكی هاوبەش. ئەمە یانی ئەوەی کە ژمارەی یەک لە تەواوی دونیا ھەر یەکە و یەکەمە و خاوەنی یەک قورسایی و بایەخە. ماتماتیک بە گەشەی تکنیک و ھندسە قووڵتر لە ھەموو شتێک رەگی کوتایە ژیانی مرۆڤ و بووەتە سەرەکیترین بەشی ژیانمان.\nئەمرۆ ھەموو ئەو کەرەسانەی کە بەکاریان دێنین، ھەر ھەموویان بە شێوەیێک لەگەڵ ئینتێرنێت و کامپیوتردا پێوەندیان ھەیە، کە ھەمووشیان بە بەکارھێنانی ژمارە و رەقەم لە مێشکی پرۆگرامەکانیاندا خولقاون و دەتوانن بەردەوام بن.\nبەڵام ئامانجی ئەم نووسینە ئەوە نییە کە بمانەوێت تاریخ و پانتایی کارکردی ژمارە بە تەواوەتی پیشان بدەین، بەڵکو مەبەست ئاماژەیێکە بە گرینگی ژمارە لە ژیانی رۆژانەدا.\nلە سەرەتاکانی دروست بوونی پارە، بانک بە مانای مودێڕنی خۆی نەبووە. خەڵک پارەکانی لەلای خۆی دەشاردەوە. بۆ ئەوەی بزانێت چەندەی ھەیە دەبووا بیژماردایێت، رنگە دەیان و بگرە سەدان جاری دەژماردن. کە بانک ھات ئیتر ئەو ھەموو ژماردنە پێویست نەبوو، یەک جار دەتژمارد و لە بانکەوە رەقەمێکیان لە کارتێک یان دەفتەرێکدا بۆ دەنووسیت و پێیان دەدایت. ئەوەش پیشانیدەدا کە تۆ چەندەت ھەیە.\nبەڵام ئەمڕۆ ئەو یەکجار ژمارەشی پێویست نییە. مرۆڤ یەک مانگ کاردەکات، لە کۆتایی مانگەکەدا مەجموعەیێک ژمارە و رەقەم دەچێتە حیسابەکەی، لەوێوە ئەو ژمارانە دابەش دەکات و دەیاننێرێت بۆ چەندین ژمارە حسابی تر کە ھەر کامێکیان نوێنەر و جێگرەوەی ناوی کەس و شەریکە و شتی وایە. ئەمڕۆ ئیتر تەنانەت پارەش خۆی بە رەنگ نەماوە و تەنیا بە رەقەم و ژمارە و ناوەکەی باسی دەکەین. بۆ نمونە تەنیا دەڵێین ١٥ ئێورۆ، بەڵام ئیتر شتێک بەناوی ئێورۆ بەدەستەوە نییە، تەنیا بە کەڵک وەرگرتن لە کارتی بانکەکەت بڕی پازدە ئێورۆ دەنێریت یان وەریدەگریت. ئەمڕۆ ژمارە سیمبولی کەسەکانیشە. ئەمڕۆ ئیتر کەس لە مەعاملەکانیشدا پارە ناداتە دەس کەس، ژمارە دەنێرێت بۆ ژمارە حیسابەکەی. کەسەکان بوونەتە ژمارە و ژمارە بووەتە ژیان و ژیان بووەتە مەجازی.\n١٨ ئۆگۆستی ٢٠١٩


ڕاوێژکاری کازمی سێ میکانیزمی بۆ کۆنتڕۆڵکردنی نرخ ڕاگەیاند\nخۆڵبارینى چڕ لەئاسمانى دوو ناوچە دەمێنێتەوە\nخۆڵبارین گەشتەکانى فڕۆکەخانەى سلێمانى ڕاگرت\nسلێمانی؛ خانەنشینێک لە سەرەی وەرگرتنی مووچەدا گیانی لەدەستدا\nئاوڵەی مەیمون چییە و تا چەند پەیوەندیی بە هاورەگەزخوازییەوە هەیە؟\nبزانە میکانیزمەکان چین\n2021.04.11 - 11:49\nڕاوێژکاری کاروباریی دارایی سەرۆک وەزیرانی عێراق سێ میکانیزمی سەرەکی ئاشکرا کرد تاوەکو لەڕێگەیەوە کۆنتڕۆڵی بەرزبوونەوەی نرخی کاڵاو شمەکەکان بکرێت.\nمەزهەر محەمەد ساڵح، ڕاوێژکاری کاروباری دارایی سەرۆک وەزیرانی عێراق (11ی نیسانی 2021) لە لێدوانێکی ڕۆژنامەوانیدا بۆ ئاژانسی هەواڵی فەرمیی عێراق ڕایگەیاند، کۆنتڕۆڵکردنی نرخی کاڵا وشمەکەکان دەبێتە سەقامگیری نرخی کاڵا بنەڕەتییەکان.\nمەزهەر محەمەد ساڵح ئاماژەی بەوەکرد، "یەکەم میکانیزم بریتییە لە توانای دابینکردنی دۆلاری پێویست بۆ پێداویستی بازرگانی دەرەکی، فاکتەری دووەمیش خۆی دەبینێتەوە لە چارەسەری گومرگ و کەمکردنەوەیان، بەتایبەت بۆ خۆراک و پێداویستییە بنەڕەتییەکان".\nوتیشی، "میکانیزمی سێیەم بریتییە لە گرنیگیدان بە وەرزی کشتوکاڵی هاوینە کە ئەو وەرزە توانای دابینکردنی ڕێژەیەکی باشی خوارکی هەیە".\nڕاوێژکارەکەی کازمی ئەوەشی خستەڕوو، "پەیڕەوکردنی ئەو ڕێکارانە و پاڵپشتیکردنی فۆرمیی خۆراک بەسە بۆ ڕاگرتنی بەرزبوونەوەی نرخەکان و سەپاندنی سەقامگیری لە بازاردا".\nلەدوای بەرزکردنەوەی نرخی دۆلاری ئەمریکی بەرامبەر دیناری عێراق لەلایەن وەزارەتی دارایی و بانکی ناوەندییەوە، نرخی خواردن و شتومەک بە ڕێژەیەکی بەرچاو لە بازاڕەکاندا بەرزبوونەتەوە و هەندێک لە بازرگانەکانیش بابەتەکەیان قۆستووەتەوە بۆ زیاتر گرانکردنی شتومەک.\nحکومەتی عێراق چەند لیژنەیەکی پێکهێناوە بۆ "کۆنتڕۆڵکردنی نرخ" و حکومەت بەڵێنی داوە کە چاودێری بازاڕەکان دەکات، بەڵام تائێستا هیچ ڕێکارێکی کردەیی نەنراوە بەو ئاڕاستەیە و نرخی کاڵا و شتومەک هەر گرانە.\nڕاوێژکاری کازمی: 72%ی کۆمپانیا حکومییەکان لە زیاندان\n2021.04.17 - 11:17\nلەبارەى هەرێم ڕاوێژکاری ئاسایشی نیشتمانی داوایەک لە فەرماندەکان دەکات\n2021.04.06 - 17:07\nڕاوێژکارێکى کازمی: هەڵبژاردن لەوادەى خۆیدا دەکرێت و دواناخرێت\n2021.04.15 - 17:44\n2021.04.14 - 12:55\nکازمی قەبارەى دراوی یەدەگی لە بانکی ناوەندی ئاشکرا کرد\n2021.04.11 - 15:26\nتەندروستيی عێراق: هیچ کەسێک بەهۆی وەرگرتنی ڤاکسینەوە نەمردووە\n2021.04.19 - 20:37\nبەرپرسێکی ئێرانی: هێرشە موشەکییەکانی سەر هەرێم بەردەوام دەبن\n2021.04.19 - 17:56\n2021.04.19 - 14:14\nپێنج برا و سێ ئامۆز لە کاتی نوێژی تەراویحدا لەناو مزگەوتدا کوژران\n2021.04.18 - 14:56\n2022.05.22 - 14:13


شاندێكى هاوپه‌یمانى نه‌سر سه‌ردانى سه‌رۆك كۆماریان كرد\n- 10/5/2018 8:55:00 AM 40264 جار خوێندراوەتەوە\nد. به‌رهه‌م ساڵح سەرۆک کۆمارى عێراق، لە کۆشکی سەلام لە بەغدا رۆژی پێنجشەممە پێشوازیکرد لە خالید ئەلعوبەیدیی، كه بە سەرۆکایەتی شاندێكى هاوپەیمانى نەسر بۆ پیرۆزباییکردن سه‌ردانى سه‌رۆك كۆماریان كردبوو.\nئەلعوبەیدی و ئەندامانی شانده‌كه له دیداره‌كه‌دا خۆشحاڵی خۆیان ده‌ربڕى به‌وه‌ى د.بەرهەم ئەرکی سەرۆک کۆماری وەرگرتووە و هیواى سه‌ركه‌وتنیان بۆ خواست لە بەشدارییکرنی کاراى بۆ بەدیهێنانی خواستەکانی گەلی عێراق لە پێشکەوتن و یەکڕیزیی و ئۆقرەیی و بەگژداچوونەوەی مەترسییەکان لە هەمو ئاستەکاندا.\nلای خۆیەوە سه‌رۆك كۆمارى عێراق، سوپاسی کردن بۆ سەردانەکەیان و دوپاتیکردەوە کە عێراقییەکان لەبەردەم قۆناغێکی نوێدان، ئەو قۆناغەش پێویستی بە کاری هاوبەشی هەموانە بۆ زاڵ بوون بەسەر کێشە هەنوکەییەکان لە پێناوی هەنگاونان بۆ گەشەپێدانی سیسته‌می دیموکراسیی فیدراڵیی لە وڵاتدا بەو جۆرەی هەنگاونان بەرەو بنیاتنانی دەوڵەتی دامەزراوەیی و مافەکانی هاوڵاتیبوون و دەستەبەرکردنی خزمەتگوزارییەکان زامن دەکات.\nسه‌رۆك به‌رهه‌م ساڵح، پێویستیی قوڵکردنەوەی دیالۆگ و دەست لەناو دەستکردنی نێوان هەمو عێراقییەکانی دووپاتکردەوە بێ جیاوازیی و کارکردن بۆ گەشەسەندنی پرۆسەی سیاسیی و دیموکراسیی لە وڵاتیش خستەڕوو.


بۆ ئەم قۆناغەش هەولێر دەبێتە ناوەندی بڕیاری سیاسی عێراق | دەزگاى زارى کرمانجى\nد.ئەرشەد حاجی، مامۆستای زانكۆ و چاودێری سیاسی، ئەندامی تیمی توێژەران لە سەنتەری دیراسات و توێژینەوە و ئەكادیمیای پارتی دیموكراتی كوردستان، لە دیمانەیەكی تایبەتی زاری كرمانجیدا تیشك دەخاتە سەر گۆڕانكارییە سیاسییەكانی عێراق و دەڵێت" عێراق لە بۆشایی دەستووریدا و هەڵبژاردنی پێشوەختەش ناتوانێت عێراق بەرەو كەناری ئارامی سیاسی ببات، بەڵكو هێزە سیاسییەكانی ئەو وڵاتە بەناچاری بۆ چارەسەری گرفتەكانیان دێنەوە لای سەرۆك بارزانی".\nدەشڵێت" پشتگوێ خستنی كورد لە پڕۆسەی سیاسی لە عێراق، پێچەوانەی بنەماكانی دەستووری ئەم وڵاتەیە". ئاماژە بەوەش دەكات" هەر بەربژێرێك لە عێراق بە رەزامەندی سەرۆك بارزانی نەبێت ناتوانێت دەسەڵات بگرێتە دەست".\nدیمانەی/ كەریم سمكۆ\n* دۆخی سیاسی عێراق تا دێت خراپتر دەبێت، ئێستا عێراق لە چ بۆشاییەكی دەستوری دایە و چاوەڕێی چی لێ دەكرێ؟\n- رێككەوتن و راسپاردنی (محەمەد توفیق عەللاوی) بۆ پێكهێنانی حكومەتی نوێ لە شاری قوم لەلایەن بەشێك لەسەركردە شیعەكان بە سەرپەرشتی ئێران و بە بەشداری سەرۆك كۆماری عێراق و بەبێ ئاگاداری ئەمریكا و تەنانەت سەركردایەتی سیاسی كوردستان و بەتایبەتی بەڕێز سەرۆك بارزانی، هەنگاوێكی پر لە مەترسی بوو بۆ ناوچەكە، بۆیە هەر زوو هەست كرا عەللاوی سەركەوتوو نابێت لە پێكهێنانی حكومەت، چونكە راسپاردنی ناوبراو لەسەر بنەمای رێككەوتنی سیاسی سەرجەم هێزە سیاسیەكانی عێراق و كوردستان نەبوو، لە ئێستادا عێراق لە بۆشایی دەستوریدایە بە بڕوای من رێكەوتن لە ماوەی دیاریكراودا كارێكی ئەستەم دەبێت و مەترسی لەسەر پرۆسەی سیاسی عێراق دروست دەكات. رێگە چارە لەم بارودۆخەی عێراق گەڕانەوەی هێزە سیاسیی و بەرپرسانی عێراقە بۆ شاری هەولێر و داوای هاوكاری لە رابەری نەتەوەی كورد سەرۆك بارزانی بكەن بۆ تێپەراندنی ئەم بۆشاییە دەستوریە.\n* لەم بۆشایی دەستورییەدا دەبێت سەرۆك كۆماری عێراق چۆن مامەڵە لەگەڵ ئەم دۆخەدا بكات؟\n- هۆكاری شكستی عەللاوی خۆی بەشێك بووە لە كێشەكانی چەند ساڵی رابردووی عێراق و ناوبراو چەندین پلە و پۆستی هەبووە لە حكومەتە یەك لەدوای یەكەكان، لەهەمانكاتدا بەربژێری وەزارەتەكان بەشێكیان كەسانی نزیك بوون لە بەشێك لەسەركردە شیعەكان پێچەوانەی قسەكانی كە دەیگووت حكومەتی داهاتوو دوور دەبێت لە بەربژێری حیزبەكان، لەهەمانكاتدا راسپاردنی ناوبراو بۆ پێكهێنانی حكومەت پێچەوانەی داواكاری خۆپیشاندەرانی شەقامی عێراقی بوو. بە بڕوای من سەرۆك كۆمار وەك نوێنەری كورد لە بەغدا هەڵەی كرد بە بەشداربوونی لە رێكەوتن لەسەر راسپاردنی عەللاوی، چونكە سەرۆك كۆمار ناتوانێت بێ گەڕانەوە بۆ سەركردایەتی سیاسی كوردستان بە تەنیا بڕیار لەسەر نوێنەرانی هەرێمی كوردستان بدات لە بەغدا. مامەڵەی سەرۆك كۆمار لەمەودوا دەبێت جیاوازتر بێت بۆ چۆنیەتی مامەڵەكردن لەگەڵ رووداوەكان، تۆڵەكردنەوە لە بەشێك لە سەركردایەتی یەكێتی بەهۆی ئەم رووداوانەی لە چەند رۆژی رابردوو لە نێو سەركردایەتی ئەم حیزبە روویاندا، دەبێت لەبیری بكات و كوردستانیانە بیر بكاتەوە، جگە لەوەش دان بەمەدا بنێت سەرۆك بارزانی رابەری نەتەوەی كوردە و بڕیارە چارەنووسسازەكان لای بەرێزیان بڕیاری لێدەدرێت. سەبارەت بە سوننەكانیش سەرۆك كۆمار دەبێت رۆڵی كاریگەری هەبێت لە بەشداری پێكردنی سوننەكان لە حكومەتدا و شیعەكانیش ئاگادار بكاتەوە جێبەجێكردنی دەستوور ئەركی سەر شانیەتی دەبێت مافی هەموو پێكهاتەكان لە حكومەتی عێراقدا فەراهەم بكات.\n* ئەو ماوەیەی داندراوە بۆ دەستنیشانكردنی سەرۆكوەزیرانێكی نوێ، پازدە ڕۆژ، پێتان وایە هێزە سیاسیەكانی عێراق بتوانن سەركەوتوو بن لە دانانی سەرۆكوەزیرانێكی نوێ؟\n- بەهۆی خۆپیشاندانەكانی شەقامی عێراقی ئەو 15 رۆژەی دانراوە بۆ هێزە سیاسیەكانی عێراق تا كەسێك رابسپێرن بۆ پێكهێنانی حكومەت كارێكی تا رادەیەك ئەستەم دەبێت، چونكە دەبێت هەوڵبدەن هەژموونی وڵاتانی دراوسێ كەمبكەنەوە لەسەر پرۆسەی سیاسی عێراق ئەمەش كارێكی ئاسان نابێت، هێزە سیاسیەكانیش سەرەڕای رێكەوتن لە نێوان خۆیاندا لە هەمانكاتیشدا دەبێت هەوڵی رێكەوتن بدەن لەگەڵ خۆپیشاندەران، چونكە خۆپیشاندەران بەربژێری حیزبە سیاسیەكان و تەنانەت ئەو بەربژێرەش رەتدەكەنەوە كە پێشووتر پۆستی هەبووە لە حكومەتدا.\n* ئەی هەڵبژاردنی پێشوەختە دەتوانی چارەسەری برینەكانی عێراق بكات، لەكاتێكدا ئێستاش توندوتیژییەكان بەرانبەر بە خۆپیشاندەران درێژەیان هەیە؟\n- بەداخەوە لە ئێستادا هەڵبژاردنی پێشوەختە چارەسەری كێشەكان ناكات، چونكە ئەگەری هەیە بەشێك لەو حیزب و كەسایەتییە سیاسیانەی عێراقی لە پڕۆسەی هەڵبژاردنەكە سەربكەونەوە كە چەندین ساڵە گەلانی عێراق بەدەستیانەوە گیرۆدە بوونە و نەیانتوانیوە چارەسەری ریشەیی بۆ كێشەكان بدۆزنەوە، سەرەڕای كەڵەكەبوونی كێشەكانی چەند ساڵی رابردوو، سەبارەت بە توندوتیژی بەرانبەر بە خۆپیشاندەرانیش وایدەبینم كەسانێك لەلایەن بەشێك لە سەركردەكانی شیعە ئاراستە بكرێن تا كۆتایی بە خۆپیشاندان بێنن، چونكە خۆپیشاندانی ئەم دواییەی عێراق خۆرسكانە بوون و داوای خزمەتگوزاری سەرەتاییان دەكرد، بەشێك لە سەركردە شیعەكان هەوڵیاندا خۆیان بكەن بە خاوەنی خۆپیشاندەران وەكو پێشووتر، بەڵام بەشێوەیەكی گشتی رەتیانكردەوە.\n* واتا چاوەڕێ ناكرێ پێكهێنانی حكوومەتی نوێ ژیان و گوزەرانی تاكی عێراقی بگۆڕێت؟\n- لە ماوەی 16 ساڵی حوكمڕانی كابینە جیاوازەكان لە بەغدا نەیان توانیووە خۆشگوزەرانی بۆ خەڵكی عێراق فەراهەم بكەن، لەلایەكی دیكە تا دێت ژێرخانی ئابووری ئەم وڵاتە بەرەو داڕمان دەچێت، ئەمەش بەهۆی نەبوونی سیاسەت و تێڕوانینی گونجاو بۆ داهاتووی عێراق. بەشێك لە سەركردەكانی بەغدا لە پێناو مانەوەو سەپاندنی هەژموونی خۆیان سوودیان لە جوڵاندنی هەست و سۆزی شەقامی عێراقی دەبینی و ماوە ماوە سەرپەرشتی و پاڵپشتیان بۆ داواكاری خۆپیشاندەران دەردەبڕی، ئەمەش بە سوودوەرگرتن لە كەموكوڕیەكانی حكومەت و لایەنی مەزهەبی و نەتەوەیی، سەرەڕای بەشداربوونی حیزبەكانیان لە حكومەتدا، تا خۆپیشاندانەكانی تشرینی یەكەمی ساڵی ٢٠١٩ تا راددەیەك سەركەوتوو بوون، بەڵام لە ئێستادا خۆپیشاندەران نەك تەنیا بڕوایان بەم سەركردانە نەماوە، بەڵكو داوا دەكەن حزبەكانیشیان لە پرۆسەی سیاسی دووربخرێنەوە و وای دەبینن ئەوان بەشێكن لە نەهامەتیەكانی چەند ساڵی رابردوو لە بوونی گەندەڵی و شەڕی مەزهەبی و نەتەوەی و نەبوونی ژیانێكی شایستە و جێبەجێنەكردنی دەستور، واتا چاوەڕێ ناكرێ حكوومەتی نوێش ژیانی تاكی عیراقی بگۆڕێت، تا گۆڕانكاری لە بیركردنەوەیان نەكەن بەرانبەر بە پێكهاتەكانی دیكەی ئەو وڵاتە ئەمەش بەپێی دەستوور مافەكانیان پێ بدەن.\n* ڕۆڵی سەرۆك بارزانی لە هاوكێشە سیاسیەكانی عێراق چۆن هەڵدەسەنگێنن؟\n- سەرۆك بارزانی هەر لە سەرەتای كاری سیاسیدا بە كەسایەتیەكی نێوەندگیر و بە كلیلی چارەسەری كێشەكان ناسراوە، بەر لە رووخانی رژێمی بەعسیش بەرێزیان رۆڵێكی كاریگەری هەبوو لە سەركردایەتیكردن و كۆكردنەوەی ئۆپۆزسیۆنی عێراقی تا كۆتایی بە رژێمی بەعس هات، دوای پرۆسەی ئازادی عێراقیش سەرۆك بارزانی رۆڵێكی گرنگی هەبوو لە نوسینەوەی دەستوری عێراق و فەراهەمكردنی مافی سەرجەم پێكهاتەكانی عێراق لە نێوانیشیاندا هەرێمی كوردستان بەتایبەتی، بۆیە سەرۆك بارزانی لە هەموو قۆناغە هەستیارەكاندا بووەتە فریادڕەس بۆ ئارامی سیاسی و لە هەموو كاتێكدا كە عێراق لە تونێلێكی تاریك نزیك بووەتەوە، پڕۆسەی سیاسی ئەو وڵاتە گەیشتووەتە كەناری نائارامی، بەرپرسانی سیاسی عێراق هانایان بۆ سەرۆك بارزانی هێناوە وەك سەركردەیەكی بە ئەزموون و لێزان نێوەندگیری كردووە و لەسەر دەستی بەڕێزیان پڕۆسەی سیاسی ئەو وڵاتە گەیشتۆتە كەناری ئارامی.\n* بۆچی هەر كاتێك سەركردەكانی عێراق تووشی ناجێگیری پڕۆسەی سیاسی و گرفتی پێكنەهاتن لە دەستەڵات بن، هەموویان ڕوو لە هەولێر دەكەن بۆ دانوستاندن؟ هەولێر چ پێگەیەكی لە مێژووی سیاسی عێراقدا هەیە؟\n- هەر كاتێك سەركردایەتی سیاسی بەغدا نەیان توانیبێت رێكبكەون یان كێشەی سیاسیان رووبەروو بۆتەوە هانایان بۆ رابەری نەتەوەی كورد سەرۆك بارزانی هێناوە و روویان لە هەولێر كردووە، سەرۆك بارزانیش لە ماوەیەكی كەم كێشەكانی بۆ چارەسەركردوون، بە بڕوای من بۆ ئەم قۆناغەش هەولێر و سەری بڵند دەبنەوە بە ناوەندی بڕیار هەر وەك لە ساڵانی رابردوو هەولێر ناوەندی بڕیار و داینەمۆی پێكهێنانی حكومەتی بەغدا بووە. بۆیە هەولێر مێژوویەكی پڕشكۆی هەیە لە پڕۆسەی سیاسی عێراق، ئەمەش بۆ لێهاتوویی و كارێزمایی سەرۆك بارزانی دەگەڕێتەوە، كە هەمیشە وەك ناوبژیوان بووەتە كلیلی چارەسەری كێشەكانی پڕۆسەی سیاسی عێراق.\n* یەكگرتووی و یەكدەنگی كورد لە بەغدا تا چەند گرنگە بۆ دەستەبەركردنی مافە سیاسی و ئابورییەكانی كورد لە كابینەی نوێ؟\n- سەرەڕای بوونی ناكۆكی و بیروڕای جیاواز لە هەرێمی كوردستان لە هەندێك كاتدا، بەڵام ئەوەی جێگەی دڵخۆشی كوردستانیان بوو لایەنە سیاسییەكانی كوردستان بە شێوەیەكی گشتی لە بەغدا یەك دەنگ و یەك هەڵوێست بوون، بەتایبەتی لەم چەند ساڵەی رابردوو، یەكدەنگی كورد لەسەر پرسی بودجە و شایستە داراییەكانی هەرێم و لە لایەنی سیاسیش بەرامبەر بە راسپاردنی عەللاوی بۆ پۆستی سەرۆكوەزیرانی عێراق ئەم یەك دەنگیەش راستەوخۆ كاریگەری دەبێت لەسەر بەهێزبوونی پێگەی سیاسی هەرێمی كوردستان لە داهاتوو.\n* دەكرێ عێراق كورد وەك هێزێكی گەورەی كاریگەر لەسەر گۆڕەپانی سیاسی ئەو وڵاتە پشتگوێ بخات؟ تا چەند كابینە فەشەلپێهاتووەكەی عەللاوی دەبێتە نموونەیەكی دیار بۆ ئەو كەسەی لە داهاتوو دەستەڵات دەگرێتە دەست؟\n- تا لە چوارچێوەی عێراق دابین ناكرێت كورد وەك پێكهاتەیەكی سەرەكی لەلایەن سەركردایەتی سیاسی بەغدا پشتگوێ بخرێت، وەك لە سەرتاشەوە ئاماژەم پێدا سەرۆك بارزانی رۆڵی كاریگەری هەبوو لە پێداگیریكردن لەسەر ماف و داواكارییەكانی گەلی كوردستان لە چوارچێوەی دەستوری عێراق، بۆیە پشتگوێ خستنی كورد لە پرسی سیاسی لە عێراق، پێچەوانەی بنەماكانی دەستوری عێراقە. لە دوای فەشەلهێنانی عەللاوی و ئەوانی پێشووتریش كە دژایەتی كوردیان دەكرد سەركردایەتی سیاسی بەغدا دەبێت دان بەودا بنێت هەر حكومەت و سەرۆك وەزیرانێك دژی ماف و داواكاریەنی كورد بێت چارەنوسی باش نابێت، نموونەشمان زۆرە هەر بەربژێرێك بە رەزامەندی رابەری نەتەوەی كورد سەرۆك بارزانی نەبێت ناتوانێت دەسەڵات بگرێتە دەست.\n* دەكرێ بڵێیت دەركەوت كە هەر كەسێك لە پێگەی جیاواز دەستەڵات لە عێراق بگرێتە دەست، دەبێت پابەند بێت بە دەستوور و مافە سیاسی و یاسایی و ئابورییەكانی هەرێمی كوردستان بدات؟\n- بە دڵنیاییەوە پابەند بوون بە دەستور و مافە سیاسی و یاسایی و دارییەكانی هەرێم لە بەرژەوەندی بەرپرسانی بەغدایە، لە ساڵانی رابردوو تا رادییەك پابەند نەبوونیان وای دەكرد لە شارەكانی خوارووی عێراق رێژەی دەنگەكانیان زیاتر بێت، بەڵام لە ئێستادا ئاستی تێگەیشتنی هاووڵاتییانی خوارووی عێراق گۆڕاوە و ململانێی سیاسی لەگەڵ هەرێمی كوردستان نابێتە پێوەر بۆ سەركەوتنیان، بەڵكو خوشگوزەرانی و پێشكەشكردنی خزمەتگوزاری لای ئەوان گرنگترە.\n*ئایا هەژموونی سیاسی وڵاتانی دراوسێ، بەتایبەتی ئێران، عێراقی بەرەو چ تونێلێكی تاریك بردووە؟\n- هەژموونی وڵاتانی دراوسێ و بەتایبەتی هەژموونی ئێران لەسەر عێراق مەترسی زیاتر دروست دەكات لەسەر پرۆسەی سیاسی ئەو وڵاتە، با دوور نەڕۆین هەر وەكو ئێستا عێراق لە بۆشایی دەستووری دایە و چارەسەركردنیشی كارێكی ئەستەمە، ئەمەش كێشە سیاسییەكانی قوڵتر كردۆتەوە، لە ئەگەری بەردەوامبوونی ئێران لە سەپاندنی هەژموونی خۆی بەسەر عێراقدا، عێراق بەرەو سزای سیاسی و ئابووری دەبات لە لایەن كۆمەڵگەی نێودەوڵەتی، چونكە ئێران تا دێت كێشەكانی قوڵتر دەبێتەوە لەگەڵ ئەمریكا و كۆمەڵگەی نێودەوڵەتی.\n* دەبێ كورد و حكوومەتی هەرێمی كوردستان چۆن خۆیان ئامادە بكەن بۆ ئاییندەی پڕۆسەی سیاسی لە عێراق و دەستەبەركردنی مافە دەستووری و ئیمتیازەكان؟\n- لەسەرتای پرۆسەی عێراقدا حكومەتی هەرێم و بەغدا بەردەوام كێشەیان هەبووە، ئەمەش بۆ جێبەجێنەكردنی بنەماكانی دەستوور و غروری بەرپرسانی بەغدا دوای گرتنە دەستی دەسەڵات دەگەڕێتەوە. لەلایەكی دیكەیش دەبێت حكومەتی هەرێم لەسەر بنەمای دەستوور مامەڵە و رێكەوتن لەگەڵ بەغدا بكات و كاتێكی دیاریكراو دیاری بكات لە میكانیزمی رێكەوتنەكان تا لەگەڵ گۆڕانكاری لە حكومەتی بەغدا كێشەكان دووبارە نەبنەوە. سەبارەت بە نوێنەرانی كوردیش لە بەغدا خەڵكی كوردستان خۆپیشاندانیان نەكردووە دژی نوێنەرانیان لە بەغدا، بۆیە گۆڕانكاری لە وەزیرەكانی كورد لە بەغدا پێچەوانەی رێكەوتنی هەرێم و بەغدا و هەتا دەستوری عێراقیشە.


هەواڵ / کوردستان :: 24/03/2019 :: 102 جار بینراوە\n(ئەڤرۆ ئێک شەمبی ٢٤-ێ ئادارێ) بەرپرسێ راگەھاندنا رێڤەبەریا گشتی یا ساخلەمیا پارێزگەھا دھۆکێ دیارکر دنەورۆزێدا ٨١ حالەتیێن سوتنێ ھاتینە تومارکرن و ب روودانێن جودا ٢٠ کەسان ژیانا خوە ژ دەست دایە.\nحەمزە رەزیکی، بەرپرسێ راگەھاندنا رێڤەبەریا گشتی یا ساخلەمیا پارێزگەھا دھۆکێ ئامارێن رۆژانێن نەورۆزی دانەدیاکرن و راگەھاند: ھەزار و ٥٩٣ کەسان ل جھێن گەشتیاری پەیوەندی ب تێمین ساخلەمیا دھۆکێ کرینە وھاتینە چارەسەرکرن و ١٢٠ کەس ژ وان ژی بۆ دەزگەھیێن ساخلەمیی ھاتینە ڤەگوھاستن.\nگۆتژی: تێمین زیرەڤانیا ساخلەمیێ سێ جھـ سزا داینە و ٢٢٤ کەسان ژی ل ناوچەیێن ناوەران و باشیک قەستا تێمێن ساخلەمیێ کرینە.\nحەمزە رەزیکی دیارکر، دنەورۆزێ دا ٢٠١ زارۆ ژدایک بووینە ژ وانا ژی ١١٩ کوڕ و ٨٢ کچ بووینە و ١٩ حالەتیێن ژ جھێن بلند کەفتنی ژی ھاتینە تۆمارکرن و ٨١ حالەتیێن سوتنێ ژ وانا ژی پێنچ حالەتیێن سۆتنی ل نەخۆشخانێ ھاتینە نڤاندن و دوو کەس ژی ب گولەیێن ئاگری و پێنج کەس ژی ب یاریێن ئاگری برینداربووینە ".\nدازانین ژی: دماوێ سێ رۆژێن بووریدا ب گشتی ٢٠ کەس مرینە ژ وانا ژی چار زارۆ و ١٦ کەس ژی ژ ئەگەرێ جەلتەیێن دلی و مێشکی و نەخۆشین دێ یێن جۆرا و جۆر بووینە.\nرەزیکی گۆت، دسێ رۆژێن جەژنا نەورۆزێ دا ١٤ ھزار و ٥٠٤ کەسان سەرا دەزگەھیێن ساخلەمیێ کریە و ٣٢ روودانیێن ھاتن و چوونێ ل ساخلەمیێ ھاتینە تومارکرن د ئەنجام دوو کەسان ژیانا خوە ژدەستدایە و ٣٨ کەس بریندار بووینە .


عێراق دوو موچە بەسەریەکەوە دابەشدەکات - باسک نێت\nدەستپێك/ هەواڵ/ عێراق/عێراق دوو موچە بەسەریەکەوە دابەشدەکات\nعێراق دوو موچە بەسەریەکەوە دابەشدەکات\nبە فەرمانی سەرۆکوەزیرانی عێراق رۆژی یەکشەممەی داهاتوو، موچەی مانگی ١٠ و ١١ی فەرمانبەرانی حکومەتی فیدراڵی دابەشدەکرێت.\nحەیدەر مەجید، سکرتێری ئەنجومەنی وەزیرانی عێراق لە راگەیەنراوێکدا ئاماژەی بەوەکردووە، کە بە فەرمانی مستەفا کازمی سەرۆکوەزیران، وەزارەتی دارایی خەریکی تەمویلکردنی موچەی فەرمانبەرانە و لە یەکشەممەشەوە، موچەی هەردوو مانگەکانی ١٠ و ١١ دەچێتە سەر هەژماری بانکیی فەرمانبەران.\nبەرەبەیانی دوێنێ پێنجشەممە، پەرلەمانی عێراق بەبێ رەزامەندی پەرلەمانتارە کوردەکان، یاسای کورتهێنانی دارایی (یاسای قەرزکردن)ی تێپەڕاند.\nلە یاساکەدا هاتووە، کە هیچ هاوکارییەکی دارایی هەرێمی کوردستان ناکرێت ئەگەر بێت و نەوت و داهاتەکانی دیکە رادەست نەکات. بۆ ئەوەش، مەرجیان داناوە کە بڕی نەوتەکەی هەرێم دەبێت کۆمپانیای سۆمۆ دیاری بکات.\nبۆ ماوەی دوو مانگە، حکومەتی عێراق نزیکەی ٢٠ رۆژ لە دابەشکردنی موچە دوادەکەوێت، بەڵام بڕیاریداوە یەکشەممەی داهاتوو بەسەریەکەوە دوو موچە بدات و بەوەش، نەک تەنیا پێدانی موچە یەکسان دەکاتەوە، بەڵکو چەندین رۆژ بەر لە وادەی خۆی، موچەی مانگی ١١ش دابەشدەکات.\nلە مانگی ئابی ئەمساڵدا حکومەتی هەرێم و عێراق رێککەوتنێکیان کرد و تێیدا هاتبوو، کە بۆ ماوەی سێ مانگ حکومەتی فیدراڵی مانگانە ٣٢٠ ملیار دینار دەنێرێت و بەوەش، هەرێم لەگەڵ داهاتی ناوخۆ و داهاتەکانی دیکەدا موچەی فەرمانبەرانی خۆی پێدابین دەکات.\nلەدوای تێپەڕاندنی یاسای کورتهێنانی دارایی (یاسای قەرزکردن) روون نییە کە ئایا حکومەتی عێراق بۆ جاری سێیەم بڕی ٣٢٠ ملیار دینارەکە دەنێرێت؟ یان ئەگەر نەینێرێت، ئایا پلانی حکومەتی هەرێمی کوردستان بۆ دابەشکردنی موچەی فەرمانبەران چییە؟\nحسن كركوكی:نوێنەرانی کورد ئەگەر ڕاستەکەن و نایانەوێت بۆ گیرفان و ژیانی خۆیان بمێننەوە فەرموو دەست لە بەغداد هەڵبگرن و بگەڕێتەوە کوردستان\nلە هەرێمی کوردستان گەرما 12 پلە نزمدەبێتەوە


پەرلەمانتارێک: پێش پەسەندکردنی پڕۆژە یاسای بودجەش هەرێمی کوردستان مافی خۆیەتی داوای مووچە لە بەغدا بکات\nسەرباز قازی 07/01/2021 - 21:27 ئابووری/كوردستان\nئەندامێکى لێژنەى دارایى لە پەرلەمانى عێراق رایگەیاند هەرێمى کوردستان مافى خۆیەتى داواى مووچەى ئەم مانگەى فەرمانبەران لە بەغدا بکات، لەسەر بنەماى یەک لەسەر دوازدە لە یاساى بودجەى ساڵى 2019ى عێراق.\nشێروان میرزا، ئەندامى لێژنەى دارایى و ئابوورى لە پەرلەمانى عێراق بە (باسنیوز)ى راگەیاند: "هەرچەندە رێککەوتنێک لە نێوان حکوومەتى هەرێمی کوردستان و عێراقدا هەیە بۆ ناردنى بەشە بودجەى کوردستان لە پڕۆژە یاساى بودجەى عێراق بۆ ساڵى 2021،بەڵام تا ئێستا بودجەى عێراق پەسەند نەکراوە و مووچەى ئەم مانگەى فەرمانبەرانى عێراق لەسەر بنەماى یەک لەسەر دوازدە لە یاساى بودجەى ساڵى 2019ى عێراق دابەش دەکرێت".\nراشیگەیاند: "بەر لە پەسەندکردنى پڕۆژە یاساى بودجەى 2021ى عێراقیش، هەرێمى کوردستان مافى خۆیەتى داواى مووچەى ئەم مانگەى فەرمانبەرانى کوردستان لە بەغدا بکات، لە حاڵەتى پەسەندکردنى بودجەش ئەگەر پشکى هەرێمی کوردستان کە 12,67%ى بودجە جێگیر کرا،ئەوا بەبێ کێشە مانگانە بڕى 450 ملیار دینار لە بەغداوە رەوانەى هەرێمی کوردستان دەکرێ".\nئاماژەى بە ئەوەش کرد: "لە هەردوو حاڵەتی پەسەندکردن و پەسەندنەکردنى بودجەى 2021ى عێراق پێویستە حکوومەتى عێراق بەشە بودجەى هەرێمی کوردستان رەوان بکات، چونکە لە نێوان هەولێر و بەغدا بۆ ساڵى 2019 و 2021 رێککەوتن هەیە".


پاڵەوانێکی لەشجوانی عێراق بە جەڵتەی مێشک لە سلێمانی گیانی لەدەست دا\nKurdistan24 هه‌ولێر 20:57 2021/07/20\nسه‌ڵاح حوسێن پاڵه‌وانی كۆچكردووی له‌شجوانی عێراق\nعێراق سه‌ڵاح حوسێن\nسەڵاح حوسێن پاڵەوانی لەشجوانی پێنج رۆژ دوای بەشداریکردنی لە پاڵەوانێتی لەشجوانی عێراق بە جەڵتەی مێشک لە سلێمانی گیانی لەدەست دا. سورکێو محەمەد، جێگری سەرۆکی فیدراسیۆنی لەشجوانی عێراق لە لێدوانێکی بۆ کوردستان24 رایگەیاند 'سەڵاح حوسێن کە رۆژی هەینی لە سلێمانی بەشداریی پاڵەوانێتی لەشجوانی عێراقی کردبوو، ئەمڕۆ لە سلێمانی بە جەڵتەی مێشک گیانی لەدەست دا، کە ئەو پاڵەوانە لە کێشی سەروو 100 کیلۆگرامیدا بەشداریی پاڵەوانێتییەکەی کردبوو کە رۆژی هەینی رابردوو لە سلێمانی بەڕێوەچوو'. هەروەها سورکێو محەمەد گوتیشی 'ئەمڕۆ پشکنینی پزیشکی بۆ تەرمەکەی سەڵاح حوسێن کرا و دەرکەوت بە جەڵتەی مێشک گیانی لەدەست داوە و تەرمەکەی بەرەو بەغدا بەڕێکرا'.\nله لایه‌كی دیكه‌یشه‌وه، فائز عه‌بدولحسێن سه‌رۆكی فیدراسیۆنی له‌شجوانی عێراق رایگه‌یاند كه سه‌ڵاح حوسێن پاڵه‌وانی له‌شجوانی عێراق له یه‌كه‌مین رۆژی جه‌ژنی قوربان له شاری سلێمانی به‌هۆی جه‌ڵته‌ی مێشك گیانی له‌ده‌ستداوه.\nدوای هه‌واڵی له‌ده‌ستدانی ئه‌م پاڵه‌وانه عێراقییه، دكتۆر عادل فه‌هیم سه‌رۆكی فیدراسیۆنی له‌شجوانی وڵاتانی عه‌ره‌بی پرسنامه‌یه‌كی ئاراسته‌ی كه‌سوكاری ئه‌و پاڵه‌وانه كۆچكردووه كرد و رایگه‌یاند له ده‌ستدانی سه‌ڵاح حوسێن هه‌مووانی خه‌مناك كردووه و یه‌كێك بووه له دیارترین پاڵه‌وانه‌كان له‌سه‌ر ئاستی وڵاتانی عه‌ره‌بی و ئاسیا و ئه‌فریقیا.\nسەڵاح حوسێن لەدایکبووی ساڵی 1977 لەوەتەی ساڵی 1995 یاریی لەشجوانی دەکات و زیاتر لە 20 ساڵە لە ریزی هەڵبژاردەی عێراق یاریی دەکات.\nبۆ تۆماركردنی ڤیدیۆیه‌ك خۆی تووشی كێشه كرد و به چه‌ند ساڵێك زیندانی سزاده‌درێت\nبرایه‌كی "ئوسامه بن لادن" خانووه‌كه‌ی له ئه‌مه‌ریكا ده‌فرۆشێت\nكۆرۆنا له عێراق.. ئاماری تووشبوون تاڕاده‌یه‌ك دابه‌زی


Diplomatic Magazine | هێرش عەبدولرەحمان\nهەڵوێست و سیاسەتەکانی ترامپ ، چی دەکات و چی دەوێت ؟\nئەم ئیدارەیە ڕاست لەزنجیرە تەلەفزیۆنی سێرڤایڤەر دەچێت، ھەرکەس خەمی خۆیەتی ، لەوەی بەیانی بەردەوام دەبێت یان کۆتایی دێت.\nحوكمی تاكرەوی ئەردۆغان هۆكاری ئاڵۆزییەكانە لە توركیا\nتوركیا كۆمارێكی مۆدێرنه و له‌نێو جه‌رگه‌ی ئیمپراتۆریه‌تی پێشووی عوسمانییه‌وه، له‌سه‌ده‌ی 14 لە دایک بووەو دامه‌زراوە. دوای كوده‌تا شكستخواردووه‌كه‌ی ساڵی 2016 دۆخی سیاسی وڵاته‌كه له‌گه‌ڵ به‌رده‌وامبوونی ململانێی نێوان كورد و تورك به‌ره‌و خراپتر رۆیشتووه\nئەمریکا لەستراتیژا سیفاتی جاڵجاڵۆکەی ھەیە ، سەرەتا " تەون "ەکە دروست دەکات ، بەس پەلەی نیە کەی نێچیرەکە دەکەوێتە ئەو تەونەوە .\nشەپۆلی نوێی ناڕەزایەتیەکانی بەسرە دەرفەتی ئەوەیان بە ئەمریکا داوە جارێکیتر بگەڕێتەوە نێو کایەی سیاسی عێراق، دوای ئەوەی ٣٠ ھەزار کەس لەخەڵکی بەسرە بەھۆی خواردنەوەی ئاوی پیسەوە گەیەنرانە نەخۆشخانە\nئەمریکا باوکی کورد نییە\nکاتێک ئەمریکا باسی پاشەکشە دەکات پێیەکانی بەمیل داکوتاوەو لەو شوێنەدا. ئەمریکا ٨٠٠ بنکەی سەربازی ھەیە لە جیھاندا، ساڵانە ملیاران دۆلار تێچونی ئەو بنکانەیە، تەنھا لەعیرقدا ٥٠٥ بنکەی ھەبوو کاتی خۆی، ئیستا کەمی کردۆتەوە بۆ ٥٨ بنکە.\nلەفەرهەنگی سیاسی پارتی دیموكراتەكانی ئەمریكادا بۆچوونێك هەیە، پێیوایە هەركاتێك پارتی كۆمارییەكان لەوە دڵنیابوون خوولی دووەمی سەرۆكایەتی وڵاتەكە .نابەنەوە ئەوا بەدوای شەڕێكدا دەگەڕێن تا لەپەنای ئەمەدا بردنەوەی هەڵبژاردن مسۆگەر بكەن\nئەمریکا پێویستی بەگۆڕینی حوکمی مەلاکان نییە\n.كێشمەكێشەكانی نێوان تاران و واشنتۆن لە ماوەكانی ڕابردوودا پێی نایە قۆناغێكی هەستیار و تا رادەیەك مەترسیدارەوە\nیەكێك لەو مەسەلە جێ سەرنجانەی لە دۆسێی ململانێكانی نێوان ئەمریكا و ئێراندا وەك پێویست گرنگی پێ نەدراوە، مەسەلەی هێزە ئۆپۆزسیۆنەكان، بەتایبەت حزبە .كوردییەكانی ئێرانە\n.مێژووی سەد ساڵەی عێراق پڕە لە نموونەی ئەو لایەنە سیاسییانەی كە هەر جارەو یەكێكیان ڕۆڵیان پێ دەدرێت.


دووهەمین خولی پێشانگای نێودەوڵەتی سلێمانی بۆ كتێب، بەدروشمی (كتێب هاوڕێی بەردەوامە) لەسەر رووبەری 10 هەزار مەرتر چوارگۆشە دەكرێتەوە و ماوەی 10 رۆژ بەردەوامدەبێت و تێیدا زیاتر لە 350 كۆمپانیا و 15 وڵاتی بیانی بەشداری دەكەن.\nئەریوان سیوەیلی بەڕێوەبەری بەڕێوەبەرایەتی راگەیاندن و چاپ و بڵاوكردنەوەی سلێمانی بە PUKmedia ی راگەیاند: بەچاودێریی ژووری بازرگانی و پیشەسازی سلێمانی، كۆمپانیای ئەتڵەس ئەسیل دووهەمین خولی پێشانگای نێودەوڵەتی سلێمانی بۆ كتێب، بەدروشمی (كتێب هاوڕێی بەردەوامە) دەكرێتەوە و تێیدا ڕێوشوێنەكانی خۆپارێزی جێبەجێ دەكرێن.\nوتیشی: یاسین رەحیم، جێگری سەرۆكی ژووری بازرگانی و پیشەسازی سلێمانی، لەكۆبوونەوەیەكدا لەگەڵ بەڕێوەبەری پێشانگای نێودەوڵەتی سلێمانی و نوێنەری بەڕێوەبەرایەتییەكانی چاودێری بازرگانی و هاتوچۆی سلێمانی و نشینگەی سلێمانی و تەندروستی و ئاسایشی سلێمانی و بەرگری شارستانی و چالاكییە مەدەنییەكان و پۆلیسی فریاكەوتن، باس لە كردنەوەی دووهەمین پێشانگای نێودەوڵەتی كتێب كرا.\nراشیگەیاند: لە كۆبوونەوەكەدا جێگری سەرۆكی ژوور رایگەیاندووە، هەمومان بەبەرپرسیارێتییەوە لەهەوڵی كردنەوەی دووهەمین پێشانگای نێودەوڵەتی كتێبین تابتوانین لەشاری ڕۆشنبیریدا كتێب ئاشنا بكەینەوە بەتەواوی خوێنەران، كە تازەترین بەرهەمەكانی كتێب و نوسەرانی ناوخۆی و جیهانی لەخۆدەگرێت.\nئەریوان سیوەیلی بەڕێوەبەری بەڕێوەبەرایەتی راگەیاندن و چاپ و بڵاوكردنەوەی سلێمانی ئاماژەی بەوەشدا: لەڕوی تەندروستییەوە تەواوی ئەو رێنماییانەی بەڕێوەبەرایەتی تەندروستی سلێمانی داوای دەكات لەناو پێشانگاكەدا جێبەجێ دەكرێت تا هاووڵاتیان سەلامەتبن و پارێزراوبن لە هەمو جۆرە بەركەوتن و تووشبوون بە كۆرۆنا.\nراشیگەیاند: پێشانگای نێودەوڵەتی سلێمانی بۆ كتێب لە 18-11 بۆ 27-11 دەكرێتەوە لەناو بینای پێشانگای نێودەوڵەتی سلێمانی لە تاسڵوجە.\nوتیشی: دووهەمین پێشانگای نێودەوڵەتی سلێمانی بۆ كتێب ڕووبەری 10 هەزار مەرتر چوارگۆشەی بۆ دیاریكراوە كە زیاتر لە 350 كۆمپانیا بەشداری دەكەن، وە 15 وڵاتی بیانی تیایدا بەشدارن.


"ئه‌و گه‌نجه‌ی له مه‌ككه خۆی كوشت ویستوویه‌تی به‌سه‌ر كه‌عبه‌دا بفڕێ"\nوێنه‌ی عه‌زووز و به‌ڵگه‌نامه‌ی كه‌سێتی و ساتی رووداوه‌كه\nUM. . عه‌زووز مه‌ككه\nله كاتێكدا هه‌ندێك گومان له خۆكوشتنی گه‌نجه فه‌ڕه‌نسییه به ره‌چه‌ڵه‌ك جه‌زائیرییه‌كه ده‌كه‌ن كه له حه‌ره‌می مه‌كه خۆی خسته خواره‌وه‌و مرد، ئێستا چیرۆكی جیاواز له‌سه‌ر خۆكوشتنه‌كه‌ی بڵاوبووه‌ته‌وه.\nعه‌زووز بۆتۆبا كه ته‌مه‌نی 26 ساڵان بووه و له دایكبووی رۆژی 8ـی حوزه‌یران بووه، هه‌ندێك له‌و كه‌سانه‌ی لێیه‌وه نزیكن ده‌ڵێن: "ئه‌و هۆكاره‌ی وای له عه‌زووز كردووه خۆی له‌سه‌ر بانی حه‌ره‌می مه‌ككه‌وه بخاته خواره‌وه به‌مه‌به‌ست بووه‌و چیرۆكه‌كه‌ی ده‌گه‌ڕێته‌وه بۆ پێش 11 ساڵ كاتێك دایكی هاتووه بۆ مه‌ككه فه‌ریزه‌ی حه‌ج به‌جێبهینێ، به‌ڵام له مه‌ككه مردووه‌و هه‌ر له‌ویش ناشتوویانه.\nكه‌سه نزیكه‌كانی ئه‌و گه‌نجه به رۆژنامه‌ی شرووقی جه‌زائیرییان گوتووه، ئه‌و كاته‌ی دایكی عه‌زووز هاتووه بۆ حه‌ج، كوڕه‌كه‌ی بچووك بووه‌و پاسپۆرتیشی نه‌بووه تا مافی حه‌جكردنی هه‌بێت، هه‌ر ئه‌وه‌ش وای لێكردووه خۆی بخاته خواره‌وه بۆ ئه‌وه‌ی له مه‌ككه بمرێت و له ته‌نیشت دایكی به‌خاكی بسپێرن و دوای خۆیشی 3 منداڵ و ژنێكی به‌جێهیشتووه".\nبه‌ڵام هاورێیه‌كی دیكه‌ی كه خه‌ڵكی هه‌مان شارۆچكه‌كه‌ی عه‌زووزه له جه‌زائیر و له ده‌وروبه‌ری پاریسی پایته‌ختی فه‌ڕه‌نسایش دراوسێی بووه ده‌ڵێت: "عه‌زووز پلانی داڕشتبوو له كاتی حه‌جدا بچێته مه‌ككه، به‌ڵام نه‌یتوانی ڤیزا وه‌ربگرێت و پلانه‌كه‌ی گۆڕی به عه‌مره و من ده‌زانم كه ئه‌و كوڕه بیرۆكه‌ی ئه‌وه‌ی له مێشكدا بووه كه له‌وێ بمری یان خۆی بكوژێت بۆ ئه‌وه‌ی له شاری مه‌ككه له ته‌نیشت دایكی به‌خاك بسپێردرێ، چونكه به‌رده‌وام خه‌می له‌وه خواردووه دایكی له مه‌ككه به ته‌نهایه".\nچیرۆكێكی دیكه‌ش هه‌یه باسی په‌یوه‌ندی نێوان كه‌سێكی به ره‌چه‌ڵه‌ك عه‌ره‌بی فێڵباز وعه‌زووز ده‌كه‌ن كه پێی گوتووه: "ئه‌و كه‌سانه‌ی له رۆژی 8ـی حوزه‌یران له دایك بوون، ده‌توانن به‌سه‌ر حه‌ره‌می مه‌ككه‌دا باز بده‌ن و به‌سه‌ر كه‌عبه‌ی پیرۆزدا بفڕن و ئه‌و جۆره كه‌سانه‌یش موژده‌ی به‌هه‌شتیان پێدراوه".\nبه‌گوێره‌ی به‌ڵگه‌یه‌كی گه‌نجه به ره‌چه‌ڵه‌ك جه‌زائیرییه‌كه له هه‌مان ئه‌و رۆژه‌دا له دایكبووه كه خۆی كوشتووه‌و كه‌سه فێڵبازه‌كه هانیداوه تا باز بدات و بفڕێت.\nمیدیاكانی سعوودییه ده‌ڵین، هێشتا ته‌رمه‌كه‌ی عه‌زووز له سه‌لاجه‌یه‌كی مردووانی نه‌خۆشخانه‌ی شا فه‌یسه‌ڵه له مه‌ككه و تا پاش ته‌واوبوونی لێكۆڵینه‌وه‌كانیش له‌وێ ده‌مێنێته‌وه.\nمن امس ادور النومه مو قادرة كل ما اتذكر اللي انتحر قدامي امس في مكة 💔💔💔 صوت الطيحه وصراخ الناس باقي في اذني 💔 الحسنه في المنتحر انو خلانا نسلم من صلاة العشا ونتحرك عشان كذا ما اصيب احد بطيحته عليه ..الحمدلله والله يرحمه 😐 pic.twitter.com/PN4EWDOWOe\n— Mnian|منيان (@Mnian2013) ٩ يونيو ٢٠١٨\nعاجل | مكة : "الجهات الأمنية" تباشر حالة انتحار لمجهول قفز من الدور العلوي لصحن المطاف، و الجهات الأمنية تباشر الحالة. pic.twitter.com/8e1x7XPUAa\n— معتصم (@anCrF5nmZIXBC5L) ٨ يونيو ٢٠١٨\n04 به‌ڤیدیۆ.. گروپه چه‌كداره‌كان ئاوده‌ستی گرتووخانه‌كان به ده‌ستی منداڵانی عه‌فرین پاك ده‌كه‌نه‌وه\n06 نووسینگەی راگەیاندنی سەرۆك کۆمار راگه‌یه‌نراوێك بڵاوده‌كاته‌وه


وەرتێ - ویکیپیدیا، ئینسایکڵۆپیدیای ئازاد\nناحیەی وەرتێ لەڕووی ھەڵکەوتەی جیۆگرافیاوە سەر بەقەزای ڕەواندزە، کە دەکەوێتە ناوچەیەکی شاخاوی دڵڕفێن، چەند چیایەکی بەرز دەوری وەرتێی داوە لەبەناوبانگترین ئەو چیایانەی دەوریان داوە (چیای کارۆخ) و (چیای دزیلە)، (دڕەبی) و (چیای ھەڵەموندە).\nبەناوبانگترین ڕووبارەکانیش (سەرچاوەی ئاوی کاولان، دەشوان، ڕوباری وەرتێ). خەڵکی وەرتێ لە کۆندا گەرمیان و کوێستانیان کردووە لەزستاندا لەناو وەرتێ و لە ھاویندا بۆ کوێستانی مەکێ. لە کوێستانی مەکێ ھەندێکیان سەرقاڵی ئاژەڵداری و ھەندێکی تریان سەرقاڵی کشتوکاڵ کردن بوون.\n١ لایەنی سەربازی\n٣ گەشت و گوزار\n٤ کشتوکاڵ و ئاژەڵداری\nبەشێکی زۆری خەڵکی وەرتێ لەڕیزەکانی هێزی پێشمەرگەدان کە بە زیاتر لە 700 پێشمەرگە دەخەمڵێنرێ وە زیاتر لە 200 شەهیدی بەخشیوەتە کوردستان.\nوەرتێ کەوتوەتە نێوان هەر سێ عەشیرەتی ( خۆشناو ) ، عەشیرەتی ( باڵەک ) و عەشیرەتی ( ئاکۆ ) بەڵام خۆی بە سەر بە هیچ یەکێک لەو عەشیرەتانە یەکلا نەکردوەتەوە\nهەمیشە سەربەخۆی خۆی پاراستوە\nناحیەی وەرتێ شوێنێکی تا بڵێی دڵگیرە چیاو دۆڵ و ئاوەکانی وەرتێ ناوچەکەیان بەتەواوی کردۆتە ناوچەیەکی دڵڕفێن بۆیەش خەڵکی لەھەموو شوێنێکەوە بەمەبەستی گەشت و سەیران ڕووی تێدەکەن. لە گرنگترین شوێنە گەشتیاریەکانیش (کوێستانی مەکێ، ڕووباری وەرتێ، گەڵی سولێ)ن.\nلە کۆندا بەشێکی خەڵکی وەرتێ سەرقاڵی کشتوکاڵ بوون بەتایبەت (توتن) کە توانیویانە بەھۆیەوە بژێوی ژیانی خۆیانی پێدابین بکەن وە بەژەکەی تریشیان سەرقاڵی ئاژەڵداری بوون بەتایبەت (بزن و مانگا) بەڵام لە ئێستادا لایەنی ئاژەڵداری بەڕێژەیەکی زۆر پاشەکشەی کردووە.\nتاکو ئێستا سەرژمێریەکی دروست نەکراوە بەڵام بەنزیکەی زیاتر لە ٥٠٠ ماڵ دەبێت.\nلە وەرتێ سێ قوتابخانەی بنەڕەتی و قوتابخانەیەکی ئامادەیی بونیان ھەیە.\nلە ناحیەی وەرتێ 6 مزگەوتی لێیە ئەمە جگەلەوەی لەکوێستانی مەکێش مزگەوتێکی تری لێیە.\nچەند سەرنجێک لەسەر ناوی وەرتێ و کوێستانی مەکێ هەیە وەرتێ لە زمانی عەرەبی و لە وشەی (ورطه) وەرگیرابێ کە کە بە مانای شوێنێک دێ بە شاخ دەورە درابێ.\nسەبارەت بە کوێستانی مەکێ دەگێڕنەوە پاشایەک هەبووە هاتۆتە ئەو ناوچەیە لە کاتەشدا شاری مەککەی پیرۆز یەکێک بووە لە شارە هەرە دڵگیرەکان پاشاکەش گوتویەتی دەبێ شوێنێک دروست بکەم لەوێ خۆشتربێت بۆیە هەڵساوە بە دروستکردنی کوێستانی مەکێ.\nوەرگیراو لە «https://ckb.wikipedia.org/w/index.php?title=وەرتێ&oldid=733826»\nئەم پەڕەیە دواجار لە ١٢:٠٨ی ٢٨ی تشرینی دووەمی ٢٠٢٠ نوێ کراوەتەوە.


لیژنه‌ى بازرگانى به‌دواداچوون بۆ چه‌ند پرسێكی گرنگی په‌یوه‌ست به‌كاروبارى لیژنه‌كه‌یان ده‌كات\n06/09/2018 08:36:00 ص\nبه‌مه‌به‌ستى به‌دواداچوون له‌سه‌ر بابه‌تى هاورده‌كردنى جگه‌رى مریشك و گۆشتى سوورى به‌ستوو و بڕیاره‌كانى وه‌زاره‌تى كشتوكاڵ سه‌باره‌ت به قه‌ده‌غه‌كردن و هه‌ندئجار رێگه‌دان به‌هینانى، هه‌روه‌ها لیكولینه‌وه له بوونى ئه‌وجۆره به‌رهه‌مانه له بازاڕه‌كانى كوردستان كه زۆرجار به‌رێگه‌ى نایاسایى و قاچاخ ده‌هێنرین و له بازاره‌كاندا ده‌فروشرێن، سه‌رله‌به‌یانیى رۆژى چوارشه‌ممه ریكه‌وتى ٢٠١٨/٩/٥، لیژنه‌ى بازرگانى و پاراستنى مافه‌كانى به‌كاربه‌ر له په‌رله‌مانى كوردستان، له هۆڵی لیژنه له ته‌لاری په‌رله‌مان، له‌گه‌ڵ نوینه‌رانى هه‌رسئ وه‌زاره‌تى پلاندانان، بازرگانى و پیشه‌سازى و كشتوكاڵ و به‌رپرسانى ده‌روازه‌ى نێوده‌وڵه‌تیى ئیبراهیم خه‌لیل و به‌ڕێوه‌به‌رایه‌تیى گشتیى فێته‌رنه‌ریى هه‌ریمى كوردستان كۆبۆوه.\nله كۆبوونه‌وه‌كه‌دا هاورده‌كردنى جگه‌رى مریشك و گۆشتى سوورى به‌ستوو و بڕیاره‌كانى وه‌زاره‌تى كشتوكاڵ سه‌باره‌ت به قه‌ده‌غه‌كردن و هه‌ندئجار رێگه‌دان به‌هینانى و لێكوڵینه‌وه له بوونى ئه‌وجۆره به‌رهه‌مانه له بازاڕه‌كانى هه‌رێمی كوردستان كه زۆرجار به‌رێگه‌ى نایاسایى و قاچاخ ده‌هێنرین و له بازاره‌كاندا ده‌فروشرێن گفتوگۆیان له باره‌وه كران و له‌لایه‌ن ئاماده‌بووانه‌وه كومه‌ڵێك زانیارى و پێشنیاز بۆ ریكخستن و كۆنترۆلكردنى بازاڕه‌كان و پاراستنى مافه‌كانى به‌كاربه‌ر خرانه‌ڕوو و جه‌خت له‌سه‌ر گرنگیى پاراستنى ته‌ندروستیى هاووڵاتییان و نه‌هێشتنى گه‌یشتنى به‌رهه‌مه زیانبه‌خشه‌كانى وڵاتان بۆ هه‌ریمى كوردستان كرایه‌وه، هه‌روه‌ها ئاماژه به گرنگیى پاڵپشتیكردنى لیژنه‌كانى چاودێرى و به‌دواداچوونى بازاڕه‌كان له شاره‌كانى هه‌رێمی كوردستان كرا.\nله ته‌وه‌ریكى دیكه‌ى كۆبوونه‌وه‌كه‌دا باس له شێوه و رولى كۆمپانیا پشكنه‌ره‌كانى كه‌رتى تایبه‌ت و كاركردنیان له ده‌روازه سنوورییه‌كان و رولى ده‌زگاى پێوانه‌سازى و كۆنترۆلى جۆرى كرا دواى سپاردنى ئه‌نجامدانى پشكنینه‌كان بۆ ئه‌و كومپانیایانه، ئه‌ندامانى لیژنه هه‌میشه جه‌ختیان له‌سه‌ر گرنگیى پابه‌ندبوونى حكومه‌تى هه‌رێم به یاساكان كردۆته‌وه به‌تایبه‌تى یاساى ژماره ٩ ى سالى ٢٠١٠ تایبه‌ت به پاراستنى مافى به‌كاربه‌ر و دامه‌زراندنى ئه‌نجوومه‌نى پاراستنى مافه‌كانى به‌كاربه‌ر و ئاماژیان به‌وه كرد كه تائیستا هیچ تێبینى و پێشنیازێك له‌لایه‌ن ئه‌نجوومه‌نى وه‌زیرانه‌وه بۆ په‌رله‌مانى كوردستان ره‌وانه نه‌كراوه به‌مه‌به‌ستى هه‌مواركردنى و جیبه‌جیكردنى بۆ به‌رژه‌وه‌ندیى هاووڵاتییان و كۆنترۆلكردن و رێكخستنى جموجۆلى بازرگانى له هه‌رێمى كوردستان و كۆنترۆلكردنى هاورده‌كردنى خۆراكى زیانبه‌خش و نه‌هیشتنى قۆرخكاریى بازرگانى.\nله كۆتایى كۆبوونه‌وه‌كه‌دا داواكرا له وه‌زاره‌ته په‌یوه‌ندیداره‌كان كه هه‌رچى زووه راسپارده و پێشنیازى خۆیان بۆ لیژنه‌كه بنێرن بۆئه‌وه‌ى به‌پێی یاسا رێگرى بكرێت له هاورده‌كردن و فرۆشتنى به‌رهه‌مه‌كانى په‌له‌وه‌ر و گۆشتى سوورى قاچاخ كه به‌شێوازى جۆراوجۆر دێنه ناو بازاڕه‌كانى هه‌ریمى كوردستان .


26/03/2020 1514 جار خوێندراوه‌ته‌وه\nبەو ناونیشانە، گۆڤاری (ئۆراسیا ئیكسپرت) راپۆرتێكی بڵاوكردووەتەوە دەربارەی گواستنەوەی جەنگی بازرگانی نێوان چین ئەمریكا بۆ جەنگی سیاسەت و مەترسییەكانی لەسەر سیستەمی گشتی جیهان.\nبەپێی راپۆرتەكە، لە ١٥ی یەنایەردا، بەشی یەكەمی رێككەوتنامەی بازرگانی نێوان چین و ئەمریكا واژۆ كرا، بەمەبەستی چارەسەركردنی ئەو ناكۆكیانەی جەنگی بازرگانی دروستی كردوە، لەگەڵ ئەوەدا، ناكرێ بە بەڵگەنامەكە بوترێ (پەیماننامەی ئاشتی)، داڕشتنەكەی زیاتر لە ئاگربەستەوە نزیكە.\nهەر بەپێی راپۆرتەكە، جەنگی بازرگانی نێوان چین و ئەمریكا لە راستیدا بەرەو روبەروبونەوەی سیاسی رۆیشتوە، و ئابوری بۆتە ركابەریەكی كراوە لە نێوان هەردوولایاندا، ئەمەش لە راپۆرتی ئەنجومەنی ئەمریكی بۆ كاروباری دەرەوە پشت ڕاستكراوەتەوە لە یەنایەری ٢٠٢٠دا.\nهەروەها راپۆرتەكە داوا لە حكومەتی ئەمریكا دەكات ئامادەكاری زۆر جدی بكات بۆ روبەروبونەوەی كۆماری میللی چین. بەتایبەتی داوای گۆڕانكاری دەكات لە سیاسەتی ناوخۆو دەرەوەی ئەمریكادا، و هاوكاری كردن لەگەڵ ژاپۆن و كوریای باشور و ئوسترالیا و هیند و وڵاتانی باشوری رۆژهەلاتی ئاسیا. سەرەرای ئەمەش، داوایەك هەیە بۆ بەهێزكردنی هەبونی ئابوری ئەمریكی لە ئاسیا و دەستپێكردنی دانوستان لەگەڵ روسیا سەبارەت بە سیستەمی جیهانی و ئاسایش لە ئەوروپا و ئاسیا. لەلایەكی ترەوە واشنتۆن ژمارەیەك میكانیزمی دروست كردوە بۆ فشارخستنە سەر چین لە روی سیاسیەوە، لە نێویاندا یاسای دووبارە هەڵسەنگاندنی هۆنگ كۆنگ، و یاسای مافی مرۆڤ و دیموكراتیەت لە هۆنگ كۆنگدا، و یاسای مافی مرۆ/ی تایبەت بە ئیگۆرەكان.\nلەبەر ئەوە، ناكرێ رێككەوتنی نێوان ئەمریكا و چین بە (ئاشتی ) و (ئاگر بەست) وەسف بكەین، و بەڵگەنامە هیچ لایەنێك رازی ناكات، بەوەی پەكین وای دەبینێ بەلگەنامەكە لە ئەنجامی مەسجی سیاسی واشنتۆنەوەیە، و ئەمریكا وای دەبینێ ئەوەی چین دەیكات زۆر كەمە.\nجەنگی بازرگانی كاریگەری لەسەر پەرەسەندنی ئابوری جیهانی هەبوە، و رەنگە بەلگەنامەكەش كاریگەری لەسەر سیاسەتی جیهانیی هەبێت، چونكە زیاد بونی خستنە روی كەل و پەلی ئەمریكی لە چین وا دەكات بازرگانی پەكین لەگەڵ هاوبەشەكانی تریدا كەم بكات، و ناچاریان دەكات میكانیزمی بازرگانی هەمان شێوە دابنەن بۆ پاراستنی درامەتەكانیان بۆ ركابەری كردنی واشنتۆن لە بازاڕەكانی چیندا.\nلەگەل ئەوانەشدا كە باسكران، بەڵگەنامەكە كاریگەریەكی باشی كورت مەودای لەسەر رێككەوتنەكە دەبێت: پەكین سەقامگیریەكی كاتیی دەست دەكەوێت، ترامپیش لە هەڵبژاردنەكاندا سودی لێ دەبینێت.


ئەنجومەنی هاوکاری کەنداوی فارس لە سەروبەندی پووچەڵ بوونەوەدا - SAHAR KURDISH (Sorani)\nکانونی یه‌که‌م 11, 2019 21:08 Asia/Tehran\nچلەمین جڤینی بەرپرسانی وڵاتانی ئەندامی ئەنجومەنی هاوکاری کەنداوی فارس ڕۆژی 10ی دێسەمبەر لە ڕیازی پێتەختی سەعوودیا، بەڕێوە چوو.\nئەنجومەنی هاوکاری کەنداوی فارس لە ساڵی 1981 و بە ئامانجی هاولایەنی و کۆدەنگی سیاسی، ئاسایشی و ئابووری لە نێوان شەش وڵاتی ئەندام بریتی لە سەعوودیا، ڤیلایەتە عەرەبیە یەکگرتووەکان، بەحرەین، قەتەر، کووەیت و عەمان پێک هاتووە. چلەمین جڤینەکەش لە هەلومەرجێکدا بەڕێوە چوو کە ئامانجە سەرەکیەکەی، کۆتایی هێنان بە ناکۆکی نێوان قەتەر لەگەڵ عەرەبستان، ڤیلایەتە عەرەبیە یەکگرتووەکان و بەحرەین بوو.\nلە ڕاستیدا نەک تەنیا هاولایەنی لە نێوان 6 وڵاتی ئەندام لە ماوەی 4 دەیەی ڕبردوودا وەدی نەهاتووە بەڵکوو ناکۆکی نێوان ئەندامان هەتا ڕادەیێک زیادی کردووە کە تەنانەت بەرپرسانی هەندێک لە وڵاتان، بەشداری ئەو کۆبوونەوەیە نەبوون. ناکۆکیەکان بووە هۆی ئەوەی هەندێک لە کاربەدەستانی ئێستاکە و پێشووی وڵاتانی ئەندام، بە فەرمی باسی مردن و پووچەڵ بوونەوەی ئەنجومەنی هاوکاری کەنداوی فارسیان کردووە. شێخ حەمەد بێن جاسەم سەرۆک وەزیرانی پێشووی قەتەر ساڵی ڕابردوو بە ڕاشکاوی ڕایگەیاند کە ئەنجومەنی هاوکاری کەنداوی فارس بووەتە ڕێکخراوێکی لەبەر یەک هەڵوەشاوە.\nسەعوودیا هەر وەک چۆن لە شەڕی یەمەندا تووشی هەڵە بوو و لای وا بوو لە ماوەی چەند حەوتەدا شەڕەکە دەباتەوە، لە ناکۆکی لەگەڵ قەتەریشدا ڕێک تووشی هەر ئەو هەڵەیە بوو و دۆحە نەک تەنیا لەبەرامبەر گوشارەکانی عەرەبستان و هاوپەیمانەکانی چۆکی دانەدا بگرە لە کردەوەشدا سەربەخۆیی خۆی لە پرسە جۆربەجۆرەکان و لەوانە سیاسەتی دەرەکیدا سەلماند.\nهەر لەم پەیوەندیەدا محەمەد بێن عەبدولڕەحمان ئالی سانی وەزیری دەرەوەی قەتەر چەند ڕۆژ لەمەو پێش پەیوەندیەکانی ئەو وڵاتە لەگەڵ کۆماری ئیسلامیی ئێرانی لە چوارچێوەی "دراوسێیەتیەکی شیاو" لێک دایەوە و بە فەرمیش ڕایگەیاند کە کە لەبیری ناکەین چۆن ئێران ئاسمانی خۆی لە ڕووماندا کردەوە. ئەم ڕادەربڕینە فەرمیە لە حاڵێکدایە کە یەکێک لە گرینگترین ویستەکانی عەرەبستان لە پاش پچڕانی پەیوەندیەکانی لەگەڵ قەتەر، پچڕان یاخود کەمکردنەوەی پەیوەندی لەگەڵ کۆماری ئیسلامیی ئێراندا بوو.\nلە هەلومەرجێکدا کە ئامادە نەبوونی میری قەتەر، پاشای عەمان و سەرۆکی ڤیلایەتە عەرەبیە یەکگرتووەکان، کۆبوونەوەکەی ڕیازی خستبووە ژێر کارتێکردنی خۆی، سەعوودیا بۆ جارێکی تر، هەڵوێستی ڕابردووی خۆی لە دژی کۆماری ئیسلامیی ئێرانی هەر لەو جڤینەدا دووپات کردەوە کە هەڵبەت لەلایان وڵاتانی ترەوە پێ و شوێن نەگیردرا و هاوڕێیەتی نەکرا هەتا بەو چەشنە دەرکەوێ لە کردەوەدا ڕیاز جێ و شوێنی باڵای خۆی لە ئەنجومەنی هاوکاری کەنداوی فارس لە قیسپ داوە.


چیرۆك – نهێنی شاری سالورای … کۆرش وه‌حید – Dengekan\nماوه‌یه‌کی باش بوو ده‌نگۆی ئه‌وه بڵاوبووبوه‌وه ئاواییه‌ك دروست بووه ناویان ناوه (سالورای)، بۆ ئه‌وه‌ی زوو سیمای شار وه‌ربگرێت، حه‌زیان ده‌کرد زوو قه‌ره‌باڵغ بێت ، بۆیه هه‌موو که‌سێکیان وه‌رده‌گرت، (ده‌غرا‌میه‌کان)یش که له‌ودیو چیاکانه‌وه بوون، به‌هه‌لیان ده‌زانی ئه‌و که‌سانه‌ی که ده‌یانه‌وێت نه‌فییان بکه‌ن ره‌وانه‌ی ئه‌و ئاواییه تازه‌یه‌ی بکه‌ن، ساڵ هات و ساڵ چوو قه‌ره‌باڵغی ته‌شه‌نه‌ی سه‌ند، سه‌گ ساحێبی خۆی تێدا نه‌ده‌ناسیه‌وه، که‌چی ئه‌و خووه خراپانه‌ی له‌سه‌ره‌تای دروستبوونیه‌وه له لایه‌ن هامنشینه‌کانیه‌وه ته‌شه‌نه‌ی کردبوو کاڵ نه‌ده‌بووه‌وه، هه‌رچه‌نده ده‌یان ساڵ و بگره ره‌نگه سه‌دان ساڵیشی به‌سه‌ر دانانی به‌ردی بناغه‌که‌یدا تێپه‌ر بوو بێت، ئه‌وخووه‌ش گاڵته‌کردن بوو به مه‌خلوقاته‌کانی خوا، به‌تایبه‌تی ئه‌وانه‌ی له خۆیان جیاوازتربوون و ئه‌سڵزاده‌بوون، یه‌عنی ئه‌وانه‌ی چاکه‌یان له‌گه‌ڵ خه‌ڵکدا ده‌کردو فشه‌یان نه‌ده‌کرد، خۆیان له کاری خه‌ڵکانی تر هه‌ڵنه‌ده‌قورتاند.\nکابرایه‌کی به‌ناوبانگی تیا بوو پۆشاك و جلوبه‌رگی ده‌به‌خشیه‌وه به نه‌دارو بێ به‌رگه‌کان، که‌چی وه‌کو ده‌ستی ڕێز خستنه‌سه‌ری ناوی خۆیان نابوو (عوسه بێکراس)، یه‌کێکی تریش له‌گرانیه‌کاندا ده‌ستگیرۆیی هه‌ژارانی ده‌کردو ده‌غڵو دان و ئازووقه‌ی ده‌دا به برسیه‌کان ناویان لێنابوو (عه‌ولی عه‌لاف)، کابرایه‌کی ئیختیاری تیا ده‌ژیا که به ئه‌زموون بوو له داووده‌رمان و پاوده‌رو وشکه‌وات فرۆشتندا که‌چی له‌قه‌بی (عه‌له لچه)یان لێنابوو، ئه‌گه‌ر بێ میزاجیش بوونایه‌و ڕقیان هه‌ڵبستایه له‌وه‌ش خراپتریان ده‌گوت و داده‌هێنا و ده‌میان بۆ ره‌وشت ده‌برد.\nهێنده زبرو دڵڕه‌ق و بێ ماریفه‌ت بوون هنجه‌تیان له هه‌موو شتێك ده‌رده‌هێنا، خۆشیان به شێخی سه‌نعان نه‌ده‌گۆڕیه‌وه، ئه‌گه‌ر بابای کاسب هه‌یبوایه پێیان ده‌گوت ئه‌و سه‌گبابه له کوێی بوو تا دوێنێ بوو هیچی نه‌بوو به چی وا هه‌ڵگڕا؟ ئه‌گه‌ر نه‌بووش بووایه ده‌یانگوت: ئه‌وه که‌سێکی ڕسواو زه‌غه‌ل و ده‌ست و پێ سپییه.. شێته‌کانیشیان که‌سانی ئاقڵ بوون هه‌ر به‌و جۆره قسانه شێتکران، ده‌ره‌نجام شاره‌که هه‌رچه‌نده قه‌برستانه‌کانی قه‌ره‌باڵغ دیاربوون و زوو جێی تیا نه‌ده‌ما، ئاوهاش ئه‌وانه‌ی دوو که‌لیمه‌یان ده‌زانی له چاوان ون ده‌بوون و که‌س نه‌یده‌زانی ئایا زیندوون یان مردوون؟ ئه‌گه‌ر مردوون ئه‌ی بۆ هه‌واڵی پرسه‌کانیان به دیواری هیچ مزگه‌وتێکه‌وه هه‌ڵنه‌واسرا؟ ئه‌گه‌ر زیندووشن بۆچی له هیچ کونوکه‌له‌به‌رێکه‌وه دیار نین؟ ئێستاش له نهێنی ئه‌و شاره عه‌نتیکه‌یه تێنه‌گه‌شتم.\nPrevious کتێبی – کورد لە ئۆکتۆبەری ڕەشدا …. شاخەوان برایم عەبدوڵڵا\nNext سیمپاتی لەسیتمی سیاسی ــ شاعیرانەی ئەرستۆ و شانۆی سەکۆدا … زاهیر عەبە ڕەش


رۆژنامه‌وانی – هەواڵێكی كارداشیان بارتەقای سەد هەواڵی سیاسیە\nApr 28, 2019 رۆژنامه‌وانى ئيتيك و ياسا, بيروڕا, راگه‌یاندن, هه‌ڵه‌گری رۆژنامه‌وانی لێدوان نووسین ناچالاککراوە لە هەواڵێكی كارداشیان بارتەقای سەد هەواڵی سیاسیە\nرۆژنامه‌وانی – كه‌ركووك:\n“بە بۆنەی تێپەڕبوونی 121 ساڵ بەسەر ڕۆژی ڕۆژنامەگەری كوردیدا”\nپێش هەموو شتێك، نەك لە كاری رۆژنامەوانی بەڵكو لە هیچ شتێكی ژیانم پەشیمان نیم، چونكە ئەوەی لەژیانمدا ڕوویداوە خۆم خاوەنیم و ڕۆژگاری من بووە كە دەبوو وەها بەڕێی بكەم، هەڵبەت ئەو ساڵانەی تەمەنیش بۆخۆی بێئەزموون نەبووە.\n22ی نیسانی 1898 ڕۆژنامەی (كوردستان) لەسەر دەستی (میقدات مەدحەت بەدرخان) و بنەماڵەی بەدرخانییەكان لەقاهیرەی پایتەخی میسڕ یەكەم ژمارەی لێی چاپ و بڵاو كراوەتەوە، لەو ساڵەوە تاوەكو ئێستا كورد بە هەموو نەهامەتییەكانییەوە بێ ڕۆژنامە و میدیا و كەناڵەكانی ڕاگەیاندن نەبووە، بێگومان میدیاش ڕۆڵێكی گرنگی لەژیانی سیاسی و كۆمەڵایەتی و ئابووری و…هتد بۆ كورد هەبووە.\nئەسڵی مەسەلەكە، پاش 121 ساڵ بەداخەوە میدیای كوردی و ڕۆژنامەی كوردی بە هەبوونی سەدان مامۆستای زانكۆ و پەیمانگا و دەیان پسپۆڕ و شارەزای میدیایی و سەدان ڕۆژنامەوان كە (خۆشم یەكێكم لەوان)، دۆخی میدیای كوردی بەو هەموو پانێڵ و ۆرك شۆپ و خولانەی لەناوەوە و دەرەوەی هەرێمی كوردستان دەكرێتەوە هێشتا بەجۆرێك لەدواوە و ماڵوێرانە كە پێم وایە جێگەی هیچ هیوایەكی نەماوەتەوە، بێگومان ئەو دۆخەی میدیای كوردی پاش 121 ساڵ لەتەمەن تێیكەوتووە بەرپرسیارێتی ئینسانی و ویژدانی و ئەخلاقی لەسەر دوابەیەكی كۆمەڵگە هەیە، چونكە هەمووان باش دەزانن میدیا چۆن لە دەسەڵاتی چوارەمەوە خۆی گەیاندۆتە دەسەڵاتی یەكەم.\nكێن ئەوانەی بەجدی دۆخی میدیای كوردییان بەم ماڵوێرانییە گەیاندوە؟\nبەڕای بەندە بەڕپرسیاری یەكەم خودی سەندیكای ڕۆژنامەنوسانی كوردستانە كە نەیتوانیوە یاخود نەیویستووە ماڵی ڕۆژنامەگەری كوردی رێكبخات لەكاتێكدا ئەو سەندیكایە دەبێت مەرجەعی میدیای كوردی بەگشتی و بەبێجیاوازی دەنگ و ڕەنگەوە بێت، پاشان حزبەكانی كوردستان بەگشتی و هەردوو حزبی دەسەڵاتدار بەتایبەتی ئەوانیش پشكی شێرییان بەردەكەوێت، چونكە لەپێناو بەرژەوەندییەكانی خۆیاندا ئەوەندە ناڕۆژنامەنوسیان كردە ڕۆژنامەنوس و ئەوەندە میدیای بێسەرەو بەرەیان دروست كرد، تاوەكو گەیشتە ئەوەی میدیا كە پارێزەری متمانەیە، خۆی بێمتمانە ببێت، دواتریش بەشێك لەو بازرگانە چاوچنۆكانەی لەپێناو سپی كردنەوەی ڕووی خۆیان نەك هەر ئەوەی كە بونە خاوەنی میدیای خۆیان، بەڵكو دەستیان كرد بەیاریكردن بە خودی میدیاكاران و كەسێكیش نەبوو پێیان بڵێت ستۆپ، پاشان لەسەرو هەمووشیانەوە خودی كۆمەڵگە بەرپرسە لەبەردەم ئەو میدیا پڕ لەقەیرانەدا كاتێك بەبێدەنگی هەموو جۆرە كارێكی میدیاییان بەسەردا تێدەپەڕێنن.\nپاش 121 ساڵ، ناكرێت هەمووان لەیەكتری بپرسین ئاخۆ لە سەدا چەندی ئەو هەواڵانە ڕاستن كە بڵاودەكرێنەوە، ناكرێت ئاستی كاری میدیای لە هەبوونی دابەشكردنی موچە و سمتی گارداشیاندا بچوك بكرێتەوە، ڕۆژانە من كاری هەواڵ دەكەم، باش لەوە گەیشتووم هەر هەواڵێكی گارداشیان بارتەقای سەد هەواڵی سیاسییەكەبە لەڕووی وەرگرتنەوە لەم كۆمەڵگەیەدا، باش تێگەیشتووم لەوەی میدیای كوردی چەندە میدیایەكی ناَدڵسۆز و بێسەروبەرەیە، باش تێگەیشتووم لەوەی چۆن لەسەر حسابی عەقڵ و بینینی خەڵك بەڕاست و چەپدا كاردەكات و كەسێكیش نیە خۆی بەخاوەنی بزانێت.\nهیوادارم، لەیادی 122 ساڵەی ڕۆژنامەگەری كوردیدا پێچەوانەی ئەم نوسینە بنوسمەوە، هیوادارم، هەموومان وەك تاك، وەك كۆمەڵگە، وەك میدیاكاران و ڕۆژنامەنوسان و سەندیكا و لایەنە سیاسیەكان، بەخۆماندا بچینەوە و گەر هیچ نەبێت تەنها لەبەر خاتری ئینسانی بوونی خۆمان، ڕێز لە ژیان بگرین كە تێیدا میدیا ڕۆڵێكی گرنگی هەیە.\nتێبینی؛ میقداد مەدحەت بەدرخان كوڕی میر بەدرخان پاشایە. ساڵی لەدایك بووا و كۆچیدوایی نەزانراوە. میقداد مەدحەت بەدرخان ناوێكی ئاوێتەیە، ئەم شێوە ناونانە عوسمانییەكان و كوردەكانی ئەو سەردەمە لە فەرەنسییەكانیان وەرگرتووە بۆ ناونانی رۆڵەكانیان.ساڵی١٨٩١ هاتۆتە میسر، ساڵی١٨٩٨ لە قاهیرە پێنج ژمارەی ڕۆژنامەی كوردستان بڵاو دەكاتەوە. پاش ئەوە لە ترسی هەڕەشەكانی سوڵتان عەبدولحەمیدی عوسمانی ئەگەڕێتەوە ئەستەمبوڵ، بۆ ئەوەی لەسەر ئەم براكانی تووشی ئەشكەنجەو زیندانیكردن نەبن.\nنووسینی: زانكۆ سه‌ردار\nسه‌رچاوه: سایتی رۆژنامه‌ی هه‌واڵ


21/9/2019 10:37 AM\n1- گه‌ر له به‌یانیاندا زوو له‌خه‌و هه‌ڵنه‌ستیت، ده‌بێته هۆكاری ئه‌وه‌ی به‌رده‌وام هه‌ست به هیلاكی بكه‌یت، له ساڵی ۲۰۰۸ له ده‌رئه‌نجامی لێكۆڵینه‌وه‌ی پزیشكان ده‌رده‌كه‌وێت كه له به‌یانیاندا پێش كاتی خۆت له‌خه‌و ده‌بێت هه‌ستیت، چونكه له به‌یانیاندا مرۆڤ پێویستی به كاتی زیاد هه‌یه بۆ ئه‌وه‌ی باش به‌خه‌به‌ر بێت.\n2- ئه‌و كه‌سانه‌ی له ده‌وروبه‌رتدا به‌رده‌وام به به‌هانه‌ن و ناڕه‌زایی ده‌رده‌بڕن، وا له مرۆڤ ده‌كه‌ن هه‌ست به هیلاكی بكات، بۆیه د.ڤیكی ڤلاخۆنس كه له بواری ده‌روونیدا كارده‌كات رێنمایی ده‌دات له‌سه‌رئه‌وه‌ی خۆت دوور رابگریت له‌و جۆره كه‌سانه‌ی گه‌شبین نین و زیاتر گرنگی به‌و كه‌سانه بده كه سوپاسگوزارن و گه‌شبینن، چونكه به‌و شێوه‌یه وزه‌ت زیاد ده‌بێت.\n3- ئه‌و كه‌سانه‌ی حه‌ز به ئیشه‌كانیان ناكه‌ن زیاتر هه‌ست به هیلاكی ده‌كه‌ن و هه‌روه‌ها شه‌وانه به باشی خه‌ویان لێناكه‌وێت، بۆیه پزیشكانی بواری ده‌روونی رێنمانیی ده‌ده‌ن له‌سه‌رئه‌وه‌ی گه‌ر حه‌ز به ئیشه‌كه‌ت ناكه‌یت به‌دوای كارێكی تردا بگه‌ڕێ.\n4- خه‌فه‌ت خواردن مرۆڤ هیلاك ده‌كات، بۆیه پزیشكان به‌رده‌وام مرۆڤه‌كان ئاگادار ده‌كه‌نه‌وه هه‌وڵی ئه‌وه بده‌ن كه‌م گرنگی به خه‌فه‌ت بده‌ن.\n5- پزیشكانی بواری ته‌ندروستی ئه‌وه ده‌خه‌نه‌ڕوو كه زۆربه‌ی مرۆڤه‌كان له‌ناو ئۆتۆمبێلدا نه‌خۆش ده‌بن، هه‌روه‌ها ده‌ڵێن كه ژنان سێ ئه‌وه‌نده‌ی پیاوان زیاتر هه‌ست به هیلاكی ده‌كه‌ن له‌ناو ئۆتۆمبێلدا، بۆیه پزیشكان رێنمایی ده‌ده‌ن سه‌ردانی پزیشك بكه‌یت گه‌ر له‌ناو ئۆتۆمبێلدا نه‌خۆش ده‌بیت.


زریان و لافاو گەیشتە ئەمریکاش؛ قوربانی هەیە\n٤١ کۆچبەری کورد لە نێو دەریادا گیریان خواردووە\nلەسەر هاتنی بەنزین لە بەغداوە زانیاری نوێ هات\nیەکێک لە کەسە نزیکەکانی کەیسەکەى گۆڤەند دەستگیرکرا\nبەهۆی وەرگەڕانی تراکتۆرێکەوە؛ دوو کەس گیانیان لەدەستدا\nیەکەم زانکۆی هەرێم کاتی دەستپێکردنەوەی دەوامی راگەیاند\nهاوسەری وتەبێژی سەربازی کازمی توشی رووداوێکی هاتوچۆ بوو\nبەرهەم ساڵح دەیەوێت جارێکی تر خۆی بۆ پۆستی سەرۆککۆمار کاندید بکاتەوە\nبەرپرسێکی پێشووی باڵا گیانی لەدەستدا\nلە یانەشەوانەکانی هەرێم چی دەگوزەرێت؟\n2552 جار خوێندراوەتەوە\nدەسەڵاتدارانی ئەمریکا رایانگەیاند، لە ئەنجامی لافاوەکەی ویلایەتی کۆلۆرادۆ چەندین شوێن داڕماون و ژنێک گیانیلەدەستداوە و دوو کەسی دیکە برینداربوون.\nکاتی دەستپێکردنەوەی دەوامی زانکۆکانی هەرێم راگەیەنرا\nلە ناحیەی رزگاری دەنگی تەقە دەبیسترێت\nدەسەڵاتداران هۆشدارییانداوە لە روودانی لافاوەکانی دۆڵی بۆدری کانیۆن لە ناوچەی لاریمیر لە باکوری دنفەر. بەهۆی ئەو داروپەردووەی لافاوەکە لەگەڵ خۆیدا رایماڵیوە پێنج باڵەخانەی تێکداوە و زیانیشی بە رێگاوبان گەیاندووە.\nلەهەمانکاتدا، دەسەڵاتدارانی ناوچەکە فەرمانیان بە دانیشتوانان کردووە ماڵەکانیان چۆڵ بکەن، چونکە لە ئێستادا پرۆسەی گەڕان بەدای بێسەروشوێناندا بەردەوامە.\nئاماژەیان بەوەشداوە، مەترسییەکانی لافاوەکە هێشتا کۆتاییان نەهاتووە و پێشبینیدەکرێت تا هەفتەی داهاتووش بەردەوامبێت.\nئەمە لەکاتێکدایە، ماوەیەکە بارینی بارانی بەخوڕ و هەستانی لافاو زیانی بەچەند وڵاتێک لە ئەوروپا و ئاسیا گەیاندووە و قوربانی لێکەوتووەتەوە.\nچاوگێکی ئاگادار لە شاری شەبوەی یەمەن رایگەیاند، بەهۆی بارینی بارانێکی خوڕەوە لافاو هەستاوە و سێ ژن و دوو منداڵ گیانیانلەدەستداوە.\nچاوگەکە ئەوەشی خستەڕوو، بەهۆی لافاو لە شاری مەهرە لە ئەوپەڕی بەشی خۆرهەڵاتی یەمەن و نزیک لە سنورەکانی سەڵتەنەتی عومانەوە دوو پیاو گیانیانلەدەستداوە.\nبەهۆی ئەو زریانە بەهێزەی لە کیفی پایتەختی ئۆکرانیادا هەڵیکردووە و بارانێکی بەخوڕیش لەگەڵیدا باریوە، هێڵی گواستنەوەی میترۆی شارەکە ژێرئاو کەوتووە.\nپێشتر، ئاژانسی هه‌واڵی شینخوای چین بڵاویكرده‌وه، له ئاكامی باران بارینه به‌خوڕكه‌ی دوێنێ له شاری زه‌نگژووی له ویلایه‌تی هه‌نان، بەلایەنی کەمەوە ١٢ كه‌س گیانیان له‌ده‌ست دا.\nبەگوێرەی زانیارییەکانی ئاژانسە چینییەکە، تیمه‌كانی گه‌ڕان و فریاكه‌وتن تاوەكو ئێستا ته‌رمی ١٢ كه‌سیان دۆزیووه‌ته‌وه، له‌و ناوچانه‌ی لافاوه‌كه كاریگه‌ری تێكردوون و زیاتر له ١٠٠ هه‌زار كه‌سیشیان گواستووه‌ته‌وه ناوچه‌ی ئارام.\nلە ئێستادا بەهۆی لافاو و بارانە بەخوڕەکەوە، شه‌قامه‌كانی شاره‌كه ئاوێكی زۆریان تیادا وه‌ستاوه و ئۆتۆمبێله‌كان كه‌وتوونه‌ته ژێرئاوەوە، خانوو و ماڵەکانیش زیانێکی زۆریان بەرکەوتووە و ژمارەیەکی زۆری هاوڵاتییانیش بێ ماڵ و حاڵ بوون.\nبەگوێرەی ئەو زانیارییانەی ئاژانسی هەواڵی"DPA"ی ئەڵمانی لە پۆلیسی وەرگرتووە، لە هەرێمی گاینلاند- پفاڵز ژمارەی قوربانیانی لافاوەکە گەیشتووەتە ١٢٢ کەس.\nلە لایەکی دیکەشەوە و لە ویلایەتی نۆرد-هاین-ڤێستفالن ژمارەی قوربانیانی لافاوەکە بۆ ٤٨ کەس بەرزبووەتەوە.\nبەڕێوەبەرایەتی ئاسایشی شاری کۆلنی سەر بەو هەرێمەش ئەوەی ئاشکراکردووە، تەرمی کەسێکیان دۆزیوەتەوە بەڵام هێشتا ناسنامەی ئاشکرا نەکراوە.\nلە هەرێمی باڤاریاش تەرمی کەسێکی دیکە دۆزرایەوە و بەم شێوەیە کۆی گشتی ئەو تەرمانەی لە دوای لافاوەکە دۆزراونەتەوە گەیشتووەتە ١٧١ تەرم.\nکازمی... بژاردەی ویلایەتی دووەم\nنرخی زێڕ بە شێوەیەکی بەرچاو دابەزی\nهۆکاری دەرنەکەوتنی تەڤگەر شێرکۆ چییە؟\nنرخی ئایفۆن ١٣ ئاشکراکرا، لەهەرێمی کوردستان بەچەند دەبێت؟\nبەڤیدیۆ.. لەقەزای خەبات شەڕ درووست بوو بریندار هەیە\nدەرچووانی ئەم بەشە لە هەرێمی کوردستان دادەمەزرێن\nچوارشەممە ئەم وەزارەتە موچە وەردەگرێت


سامانی وەستا بەکر24/2/2018 400 جار بینراوە\nئەم وتارە وەڵام نییە بۆ خودی کاک ئاری هێندەی شیکارێکـی سیاسییە لە نێوان دوو ڕووداوی مێژووی کە لە دوو کاتـی جیاوازا لە دوو بەشـی پارچەکراوی یەک وڵاتـی داگیرکراو.\nبەرخودانی عەفرین نەک ئێمەی کورد بەڵکو هەموو ئەوانەی بەئاگاشن لە پێشهاتەی سیاسی و جەنگی دژە تیرۆرو رزگارکردنی مرۆڤایەتی لەدەست کۆیلە بوون و کوشتنـی مرۆڤـی بێتاوان و داگیرکاری سەرسام کردووە بەڵام ئەوەی جێـی داخە تا ئەم ساتەش خودی کورد هەر یەکـی نەگرتووەو هەندێ لایەن و حیزب و خەڵکانـی سیاسـی لە هەوڵـی کەمکردنەوەی سەروەریەکانـی عەفرین و داتاشینـی جۆرێک لە پروپاگەندەن لەژێر چەتری نیشتمان و نەتەوەیا و بـێ شەرمانە چوونە ناوەوەی هەندێ هێـزی نزیک لە ڕژێمی سوریا کە لە تایەفەی عەلوی و شیعەن بۆ سەرسنورەکانی عەفرین بە ٣١ی ئاب بەراورد ئەکەن.\nمیلان کوندرا، ئەڵێت: "خیانەت لادانە لە خەت وڕۆیشتنە بەرەو نادیار".\nپێناسەی خیانەت بریتییە لە: ئەنجامانی کارێکی ئەنقەست (عمدی) لەکاتی جەنگ یاخود ئاشتییا کە بەرژەوەندی هێزی بێگانە بپارێزێت و بەزیانی نیشتمانـی خانەخوێ کە ئاسایـشـــی وڵات بخاتە مەترسییەوە".\nئەوەی گرنگە لەسەر ئەم بابەتە بوترێ دوو شتە. یەکەمیان، چوونە ناوەوەی ئەو هێزانەن بۆ ناو عەفرین و بۆ سەر سنوری بە ڕێکەوتنێکـی سەربازی نێوان هێزەکانی سوریای دیموکرات و سەرکردەکانـی کانتۆنـی عەفرین و ڕژێمی سوریا و بە نێوەندگیری ڕوسیاش بووە نەک ڕێکەوتنـی سیاسـی بەو واتایەی کە حکومەتـی سوریا ناتوانێت لە بەرامبەر چوونـی هێزەکانـی بۆ عەفرین دەسکەوتی هەبێت و ئیرادەی خۆی بسەپێنێت. دووەم، ئەم هێزانە کە بە هێزی گەلـی ناسێنراون "قوات الشعبیة" پێشتر لەلایەن هێزەکانـی یەکینەکانـی پاراستنـی گەلەوە پارێزگاریان لێکرا لەدەستـی داعش و نوسـرەو بەرەی ئیسلام و هیزە توندڕەوەکانیتـر.\nبەڵام ئێستا ئەوەی ئەیبینین و ئەشـی بیستین بۆ جاری یەکەم کورد توانیویەتـی لە پێناو خۆی و پاراستنـی هەرێمێکـی کوردستانـی دەوڵەتە نەیارەکانـی کورد بەکار بهێنێت بۆ ئامانج و بەژەوەندی خۆی بەڵگەش بۆ ئەوە ئەردۆگان و تورکیا شێلگیرانە دژایەتـی ئەکەن و هەڕەشەو گوڕەشە لەو هێزانە ئەکەن. هەرچەندە ئەو هێزەی چووەتە عەفرین هێزێکـی سەربازی خۆبەخشن خەڵکـی هه‌ردووشارۆچكه‌ی "نبۆل و زەهرا"ن نزیک لە عەفرینن کە لە لایەن حکوومەتـی سوریاوە ڕێگە پێدراو و شەرعین بەڵام له ماوە‌ی ساڵانـی رابردووا خەڵکـی ئەو دوو شارۆچه‌كه‌یه له‌لایه‌ن یەپەگەوە پارێزران و لە کۆمەڵکوژی ڕزگار کران و هەموو پێداویستیەکانـی ژیانیان لە لایەن یەپەگە و خەڵکـی عەفرینەوە بۆ دابین کرا ، ئێستا ئەوانیش وەڵامـی چاکەکانـی یەپەگە و خەڵکـی عەفرین ئەیەنەوە.\nلە کۆتایشا ئەبـێ بوترێ کە ٣١ی ئاب سەلمێنراوە کە خیانەت بوو گفتوگۆ هەڵناگری، پێشم وانییە کاک ئاری قسەیەکیتری هەبێ کە خۆی بە نەتەوەی ئەناسێنـێ بەڵام ئەم پێشهاتەیەی عەفرین ڕووداوێکـی هەنووکەییە و دواتر ئەکرێ لە کۆتاییا لەسەر ئەنجامەکەی قسەیتر بکرێ.\nسامانـی وەستا بەکر ٢٣-٢-٢٠١٨ سوید-ستۆکهۆڵم


وەزارەتی خوێندنی باڵا ئاگاداری خوێندکارانی دەرچووی ١٢ی ئامادەیی دەکاتەوە\nوەزارەتى خوێندنى باڵا و توێژینەوەى زانستى ئاگادارى ئەو خوێندکار و قوتابیانە دەکاتەوە کە بەهۆى توشبونیان بە پەتاى کۆرۆنا نەیانتوانى بو بەشدارى تاقیکردنەوەکانى خولى دووەمى قۆناغى دوانزەى ئامادەیى بکەن و دواتر لەلایەن وەزارەتى پەروەردە دووبارە تاقیکردنەوەیان کردەوە، ئێستا ئەنجامەکانیان گەیشتۆتە وەزارەتى خوێندنى باڵا و داخیلى سیستمى زانکۆلاین کراوە.\nوەزرەتەکە ئەوەشی وتووە: ئەو دەرچوانە لە ئێستادا دەتوانن بچنە نێو زانکۆلاین و فۆرمى داواکارى لە زانکۆ و پەیمانگەکان پێشکەش بکەن.\nسەبارەت بە یوزەرنەیم و پاسۆردەکانیان، ئاگاداریان دەکاتەوە پێشتر لەلایەن وەزارەتى خوێندنى باڵا و توێژینەوەى زانستى وشه‌ی تێپه‌ڕو نهێنی (پاسۆرد و یوزه‌رنه‌یم) یان ئاراستەى وەزارەتى پەروەردە کراوەو دەتوانن لە خوێندنگەکانیان وەریبگرنەوە.


فیگارۆ: سوریا بۆتە کۆڕستانێک بۆ پاسدارەکانی کۆماری ئیسلامی ئێران | Roji Kurd ڕۆژی کورد\nHome لێکدانەوە فیگارۆ: سوریا بۆتە کۆڕستانێک بۆ پاسدارەکانی کۆماری ئیسلامی ئێران\nفیگارۆ: سوریا بۆتە کۆڕستانێک بۆ پاسدارەکانی کۆماری ئیسلامی ئێران\nرۆژنامەی فیگارۆ لە وتارێکدا نووسیویەتی کە ژمارەی قوربانیانی ئێرانی لە سوریا رۆژ بە رۆژ زیاتر دەبێ و تەنیا لە مانگی ئۆکتۆبر لە نێوان 30 تا 40 کەس لە پاسدارانی ئێرانی لە سوریا کوژراون و 14 کەسیان خاوەنی پلە و پایەی سەربازی بوون.\nژمارەی ئەو کەسانە لە سەرەتای ساڵ و دوای تێپەڕبوونی سێ ساڵ لە پاڵ هێزەکانی وڵاتی هاوپەیمانی خۆیان واتە سوریا، 200 کەس بوو، بەڵام بە وتەی دیپلۆماتێک لە تاران ، لە کاتێکدا کە لە ڕابردوودا تەنیا ڕاوێژکاران دەکرانە ئامانج ، ئەمرۆکە کەسانێک گیانی خۆیان لەدەست دەدەن کە زیاتر لە ئۆپراسیۆنەکاندا بەشداریان کردووە و خاوەنی پلەی بەرزی سەربازی بوون.\nلە درێژەی وتارەکەیدا فیگارۆ دا هاتووە: « ئیتر ئێران قوربانییەکانی خۆی ناشارێتەوە و تەنانەت هەواڵی مردنی ژنێڕاڵ حوسێن هەمەدانی، یەکێک لە بەرپرسەبالاکانی سەربازی ئێرانی بڵاوکردۆتەوە کە لە مانگی سیپتامبر لە نزیک حەلەب کوژراوە . حوسێن هەمەدانی ، یەکێک لەو کەسانە بوو کە لە سەرکوتی خۆپێشاندانەکانی دوای هەڵبژاردنی سەرۆککۆماری ئێران لە سالی 2009 دا رۆڵی گرنگی هەبووە و هەر وەها بەرپرسی ئۆپراسیۆنی شاراوە لە کۆنگۆ لە ناوەڕاستی ساڵی 1990 بووە. ناوبراو بە کەسێکی نزیک لە قاسم سولەیمانی فەرماندەی هێزی قودس، باسکی سەربازی ئێران لە دەرەوەی سنوورەکانی ئەم وڵاتە دهاتە ئەژمار کە قوربانییەکانی سوریا ئەندامی سەر بەو رێکخراوەیە بوون. »\nبە پێی ڕاپۆرتەکە، حوسێن هەمەدانی وەک یەکێک لە گرنگترین ئامانجەکان لای هێزەکانی دژی بەشار ئەسەد دەناسرا و ساڵی 2012 لە لایەن ئەو هێزانەوە تەقە لەو ئاپارتمانە کرا کە حوسێن هەمەدانی و ژن و منداڵەکانی لە ناویدا دەژیان. بە وتەی ئیسماعیل کەوسەری – یەکێک لە هاوسەنگەرانی- گرنگترین دەسکەوتێک کە ئەو لە سوریا توانی بەدەستی بێنێ ئەوە بوو کە هێزێکی جەماوەری «الجیش الشعابی» و هێزەکانی بەرگریی نیشتمانی پێکهێنا کە بتوانن یارمەتیدەری هێزەکانی بەشار ئەسەد بن، چونکە هێزەکانی سەر بە ئەسەد توانای ئەوەیان نەمابوو لەبەرانبەر دوژمن خۆڕاگر بن.\nفیگارۆ ئاماژە بە هەبوونی میلیشیا شیعەکانی سەر بە ئێران لە سوریا دەکات کە لە چوارچێوەی هێزی سەربازی رێکخرابوون. « لە بەهاری ڕابردوودا، دوو دەستە لە شیعەکانی ئەفغان و پاکستانی، بەرەو باشووری سوریا، سەر سنووری ئیسرائیل نێردران. ئێران پێی خۆش نەبوو گروپە دژبەرەکان ناوچەیەکی دیاریکراو لە بەرزاییەکانی جەولان، واتە ناوچەی داگیرکراو لە لایەن ئیسرائیل بۆ خۆیان پێک بێنن. »\nفیگارۆ ئاماژەی بەوەش کردووە کە لە کاتێکدا کە هێزەکانی سوریا لە یەک مانگ و نیوی رابردوودا پێگەکانی داعش بومباران دەکەن، ئێرانییەکان لە پاڵ سەربازانی سوریا و چەکدارانی حیزبوڵلا و میلیشیاکانیتر، شەڕ دەکەن. هەروەها بە وتەی عەبدوڵڵا گەنجی سەرنووسەری رۆژنامەی جەوان، ئورگانی سوپای پاسداران ؛ لە دەسپێکی ئۆپراسیۆنی ڕووسیا لە سوریا، ئێران هێزەکانی خۆی لەم وڵاتە زیاد کردووە، وەزارەتی بەرگریی ئەمریکا ئاماژە بە هەبوونی 2000 ئێرانی دەکا، بەڵام هەندێ لەسەر ئەو باوەڕەن کە ئەو رێژەیە زۆر کەمترە لەوەی لەوەی کە باسی لێوە دەکرێ.\nوتارەکە لە زاری گەنجێکەوە بڵاویکردۆتەوە: « بۆ پاراستنی رێز و حورمەتی سورییەکان، ئێرانییەکان وشەی «پێشنیارپێکردن» و ڕاوێژ بەکار دێنن کە لە هەمان کاتدا دەتوانێ لە زمانی فارسیدا بە مانای «فەرمان پێکردن»یش بەکار بهێندرێ. ئێرانییەکان ئێستا لە هەموو شوێنێک، بە تایبەتی لە ژوورەکانی عەمەلیات لە پاڵ سورییەکان دەبیندرێن.\nفیگارۆ ئەوەشی نووسیوە کە بوونی هێزەکانی ئێران لە سوریا و عێراق دەتوانێ کیشەخوڵقینەر بێ، بەو پێێەی فڕەنسوا ئۆڵاند سەرۆککۆماری فەڕەنسا بە جیددی خوازیاری ئەوەیە کە ئیتلافێکی یەکگرتوو بۆ چارەسەری کیشەی سوریا دروست بێ.\nPrevious articleکێشەی جووتیارانی ناوچەی مۆکریان\nNext articleرێوڕەسمی پەردەلادان لە چوار کتێبی کوردی لە بۆکان بەڕیوە چوو\nله درێژه‌ی پرۆسه ته‌قینه‌وه‌كانی ئه‌م دواییانه‌ی ئێران ئاگركه‌وتنه‌وه‌یه‌ك له وزه‌خانه‌ی زه‌رگانی ئه‌هواز ڕوویدا


ماڵپەری فیردەوس | حوکمی دوعای وەسیلە دوای قامەت ؟\nسەردێری پرسیار:حوکمی دوعای وەسیلە دوای قامەت ؟\nبەرواری دانان :2018-10-02 کۆدی پرسیار:141\nپرسیار // ئایا سونەتە دوعای وسیلە بخوێندرێ دوای قامەت کردن ؟\nوەلام // جیاوازی ھەیە لە نێوان زانایان سەبارەت بە خوێندنەوەی سەلاوات و کردنی دوعای وسیلە دوای قامەت ، دوو وتە ھەیە :\nیەکەم / زۆربەی زانایان دەلێن سونەتە دوای قامەت سەلاوات و دوعای وسیلە بخوێندرێ ، بەلگە :\n(١) عَبْدِ اللَّهِ بْنِ عَمْرِو بْنِ الْعَاصِ رضي الله عنه أَنَّهُ سَمِعَ النَّبِيَّ صَلَّى اللَّهُ عَلَيْهِ وَسَلَّمَ يَقُولُ : (( إِذَا سَمِعْتُمْ الْمُؤَذِّنَ فَقُولُوا مِثْلَ مَا يَقُولُ ، ثُمَّ صَلُّوا عَلَيَّ ، فَإِنَّهُ مَنْ صَلَّى عَلَيَّ صَلَاةً صَلَّى اللَّهُ عَلَيْهِ بِهَا عَشْرًا ، ثُمَّ سَلُوا اللَّهَ لِي الْوَسِيلَةَ ، فَإِنَّهَا مَنْزِلَةٌ فِي الْجَنَّةِ لَا تَنْبَغِي إِلَّا لِعَبْدٍ مِنْ عِبَادِ اللَّهِ ، وَأَرْجُو أَنْ أَكُونَ أَنَا هُوَ ، فَمَنْ سَأَلَ لِي الْوَسِيلَةَ حَلَّتْ لَهُ الشَّفَاعَةُ )) رواه مسلم (384) .\nواتە : ئەگەر گوێتان لە بانگدەر بوو بلێن وەک بانگدەر و پاشان سەلاوات لەسەرم لێ بدەن ، چونکە ھەر کەسێک یەک سەلاواتم لەسەر لێ بدات خوای گەورە دە سەلاواتی لەسەر لێ دەدات ، پاشان دوعای وسیلە بکەن .....\nلەم فەرموودەیە بانگ و قامەت دەگرێتەوە ، چونکە فەرموودە ھاتووە دەفەرمووێت : (( لە نێوان ھەموو دوو بانگەکان نوێژ ھەیە . )) لەم فەرموودە قامەتی وەسف کردووە بە بانگ ، بەلگە یەک حوکمیان ھەیە .\nابن رجب ڕەحمەتی خوای لێ بێت دەفەرمووێت : (( وتەی پێغەمبەر سەلامی خوای لێ بێت " إذا سمعتم المؤذن " بانگ و قامەت داخل دەبێت ، چونکە ھەردووکیان بانگن بۆ نوێژ . )) "فتح الباري" (3/457) .\n(٢) عن أبي هريرة ، رضي الله عنه : أنه كان يقول إذا سمع المؤذن يقيم : (( اللهم رب هذه الدعوة التامة ، وهذه الصلاة القائمة ، صل على محمد ، وآته سؤله يوم القيامة . ))\nواتە : ئەبو ھریرە کاتێک گوێی لە قامەت دەبوو دەیوت : (( اللهم رب هذه الدعوة التامة ، وهذه الصلاة القائمة ، صل على محمد ، وآته سؤله يوم القيامة . ))\nوە لە تابعینیش نقل کراوە کە ئەمەیان وتووە دوای قامەت .\nدووەم / ھەندێک زانای تر دەلێن نابێت سەلاوات و دوعای وسیلە بخوێندرێ دوای قامەت ، بەلگە :\n(١) ئەسل لە عیبادەت ڕاوەستانە ھەتا بەلگە ھاتبێت ھیچ بەلگە نەھاتوون کە دوای قامەت ئەمە بخوێندرێ ، وە ئەوەی لە ئەبو ھریرە نقل کراوە ڕاست نییە .\n(٢) ڕاستە فەرموودە ھاتووە وەسفی قامەتی کردووە بە بانگ ، بەلام ئەمەیان لە بابی تغلیبە وەک : عمرین ، مەبەست پێی عومەر و ئەبوبکرە ، وە قمرین ، مەبەست پێی مانگ و ڕۆژە .\nابن عثیمین ڕەحمەتی خوای لێ بێت دەفەرمووێت : (( وتەی ڕاست ئەوەیە کە وەلامی قامەت نادەیتەوە ، چونکە ئەو فەرموودەی ھاتووە لاوازە ، وە دروست نییە بلێی : أقامھا اللە و أدامھا . )) شرح بلوغ المرام ج٢ لاپەڕە ٢٠٢\nبکر ئەبو زید ڕەحمەتی خوای لێ بێت دەفەرمووێت : (( نازانرێت فەرموودەی ڕاست ھەبێت ئەوەی گوێ لە بانگدەر بێت بۆ قامەت وەلامی بداتەوە وەک بانگ ھەروەک ئەوەی گوێی لە بانگ دەبێت ، داخل کردنی وەلام دانەوە بۆ فەرموودەی تەفسیلی بانگ نابێت ، چونکە فێر کردنی تەفسیلی لە پێغەمبەرەوە ناکرێت ئیلا بۆ وەلام دانەوەی بانگ . )) "تصحيح الدعاء " (394) .\nوتەی ڕاست سونەت نییە دوای قامامەت دوعای وەسیلە بخوێنی .\nپـــوختەی وەلامی زانایان :\n(١) نابێت موسلمان عیبادەت بکات ئیلا بەلگەی ھەبێت ، چونکە ئەسل لە عیبادەت کردن ڕاوەستانە ئیلا بەلگەی ڕاستی ھەبێت .\n(١) سونەت نییە وەلامی قامەت بدەیتەوە وەک بانگ ، چونکە ئەو فەرموودە ھاتووە لاوازە ، وە دروست نییە بلێی : أقامھا اللە و أدامھا .\n(٢) وتەی ڕاست سونەت نییە دوای قامەت سەلاوات و دوعای وەسیلە بخوێنی ، بەلکو ئەمە دوای بانگ دەخوێندرێ .


Diplomatic Magazine | ئەتەوێت بكەویتە پاقلەكەوە؟\nخاڵە فاروق هەم پاقلەی لایە و هەم قسەی خۆش\nدەیەوێت لێرەوە چی دی چاوەروانی ئەو حكومەتە كوردییە نەكات كە لەسەر قوربانی و ماندووبونی چەندانی وەك ئەو و هاورێكانی پێكهێنراوە، و بەدەستی خۆی ژیانی خۆی دابین بكات.\nخاڵە فاروق لە تەنیشت دیوارەكەی سەرۆكایەتی زانكۆی سلێمانی لە سەرەتای شەقامی مەولەوی\nتیمی دیپلۆماتیك مەگەزین، پێی باشە بوو لەسەرەتای وەرزی سەرما و سۆڵەو زیادبوونی موشتەری پاقلەو شێلمی كوڵیو، سەردانی خاڵە فاروق بكات و بەدەم خواردنی پاقلەو گێرانەوەی هەندێ بەسەرهاتەوە باسی خۆی و كارەكەیمان بۆ بكات.\nمن زیندانی سیاسی بووم، سێ ساڵی تەواو لە ئەبوغرێب بەدەست جەلادەكانی بەعسەوە ئازارم چەشت، بەڵام ئێستا ناتوانم شانازی بكەم بەو رۆژانەوە كە پێشمەرگەی نهێنی ناو شار بووم\n"سێ ساڵ لە ئەبوغرێب بووم"\nئەو هەناسەی قوڵی هەڵنەدەمژی بۆ لەدەستدانی ئەوەی كە نەبووەتە موچەخۆری حكومەت و هیچی بۆ نەكراوە، بەڵكو خەفەتی بۆ ئەو چەندین ساڵە دەخوارد كە لەسەردەمی رژێمی بەعس، لە رێكخستنە نهێنییەكاندا، پێشمەرگە بووە.\n" من زیندانی سیاسی بووم، سێ ساڵی تەواو لە ئەبوغرێب بەدەست جەلادەكانی بەعسەوە ئازارم چەشت، بەڵام ئێستا ناتوانم شانازی بكەم بەو رۆژانەوە كە پێشمەرگەی نهێنی ناو شار بووم". خاڵە فاروق وایوت.\nقوتی ماڵ و منداڵم لەسەر ئەم پاقلە فرۆشتنەیە، ناهێڵم منداڵەكانم موحتاجی كەس ببن، 24 ساڵە بەسەرماو بە گەرما من لەتەنیشتی ئەم دیوارەدا وەستاوم و كاسپی خۆم دەكەم.\nئەو پیاوە كۆڵنەدەرو پاقلە فرۆشە، بەشانازییەوە باس لە پیشەكەی دەكات و دەڵێت:" حكومەتی هەرێمی كوردستان بۆ چەند كەسێك بوو بە مایەی خێر، بەڵام من نامەوێ نانخۆری ئەوانە بم، شانازی بەئیشەكەی خۆمەوە دەكەم و پێی سەر بەرزم".\nخاڵە فاروق ناوی تەواوی (فاروق ئیبراهیم)ە، و خاوەنی پێنج سەر خێزانە و سێ لە منداڵەكانی خوێندكارن.\n"قوتی ماڵ و منداڵم لەسەر ئەم پاقلە فرۆشتنەیە، ناهێڵم منداڵەكانم موحتاجی كەس ببن، 24 ساڵە بەسەرماو بە گەرما من لەتەنیشتی ئەم دیوارەدا وەستاوم و كاسپی خۆم دەكەم". فاروقی پاقلە فرۆش وای بە ئێمە گووت.\nهێدی هێدی لەگەڵ ئەو بارانە بەخورەی كە دەباری، خەڵكی دەهاتن و لەژێر چەترەكەی خاڵە فاروقدا دەوەستان و داوای قاپێك پاقلەیان دەكرد. " ئا خاڵە فاروق بایی هەزاریش پاقلەم بۆ بكە بە سەفەری" موشتەرییەك وایوت.\nساڵێكیان دوو گەنج هاتن هەمان پرسیاریان كرد، كە بۆچی پاقلەكەم هێندە بەتامە؟، منیش بۆ خۆشی وتوومە ئەچم لە بازار ((سڕی میهنە)) ئەكڕم و تێی ئەكەم بۆیە خۆشە، یەكێك لە گەنجەكان بروای بە قسەكەم كردوو و وتی: منیش ئەچم ئەو سری میهنەیە ئەهێنم و لەماڵەوە ئەیكەمە پاقلەكەوە با خۆش دەرچێت، هاورێكەی دیكەی دەستی كرد بە پێكەنین و وتی: بەخوا سوعبەتمان لەگەڵ ئەكات".\n"پاقلەكەم موشتەری خۆی هەیە"\nتامی پاقلەكەی تایبەت بوو، بۆیە پرسیارەكەمان پێ دەچوو سەد بارە بوو بێت بۆی كاتێك گووتمان، چی دەكەیتە ناو پاقلەكەت هێندە خۆشە؟\nلە كوردەواریدا زۆرجار دەوترێت " خستیە پاقلەكەوە"، چەندین جار رویداوە خاڵە فاروقیش بۆ خۆشی موشتەریەكانی بخاتە پاقلەكەوە:\n"ساڵێكیان دوو گەنج هاتن هەمان پرسیاریان كرد، كە بۆچی پاقلەكەم هێندە بەتامە؟، منیش بۆ خۆشی وتوومە ئەچم لە بازار ((سڕی میهنە)) ئەكڕم و تێی ئەكەم بۆیە خۆشە، یەكێك لە گەنجەكان بروای بە قسەكەم كردوو و وتی: منیش ئەچم ئەو سری میهنەیە ئەهێنم و لەماڵەوە ئەیكەمە پاقلەكەوە با خۆش دەرچێت، هاورێكەی دیكەی دەستی كرد بە پێكەنین و وتی: بەخوا سوعبەتمان لەگەڵ ئەكات".\nئەو لەگەڵ وەرزی سەرماو سۆڵە چوار دەوری پر دەبێت لەخەڵك، لە ژن و پیاو گەنج و پیر و منداڵ ، وەك خۆشی دەیوت: "خەڵكی سەرمایان دەبێت دێن تاكو گەرمیان بكەمەوە"\nئەو لەكۆتایدا دەیەوێت ئەم چەندین ساڵەی ژیانی كە ماویەتی، هەر بەدەم پاقلە فرۆشتنەوە بەرێی بكات و نە چاوەروانی حكومەتی بنكە فراوان بێت نە دەست لە هیچ حزب و مەسولێك راگرێت.\nخاڵە فاروق كە دەموو چاوی لەبەر هەڵم و هاڵاوی پاقلەكە دیار نەبوو، ئەوەشی بە دیپلۆماتیك گووت:" من ئەوەنە كۆنم لێرەدا، منداڵ هەبووە پاقلەم پێ دەفرۆشت، بەڵام ئێستە منداڵەكەی دێت پاقلەم لا دەكرێت".


ئەو کچ و کوڕەی کە لە سەهۆڵەکە سەمایان کرد: کارەکەمان بەڕێکەوت بووە و داوای لێبوردن دەکەین - تۆڕی میدیایی خەڵک\nئەو کچ و کوڕەی کە لە سەهۆڵەکە سەمایان کرد: کارەکەمان بەڕێکەوت بووە و داوای لێبوردن دەکەین\nمحەمەد خالید، ئەو کوڕەی لەگەڵ کچێک بەناوی (تێفانی) شەوی ڕابردوو لە شەقامی سەهۆڵەکە لە سلێمانی سەمایانکرد ڕوونکردنەوە دەدەن و ئاماژە بەوەدەکەن کە مەبەستیان نەبووە سوکایەتی بە هیچ بیروباوەڕێک بکەن.\nمحەمەد خالید ڕایگەیاندووە” ئێمە مەبەستمان نەبووە سوکایەتی بە هیچ بیروباوەڕێک و مانگی ڕەمەزان بکەین بۆیە ئێمە داوای لێبوردن دەکەین ئەگەر کارەکەمان هەستی موسڵمانانی بریندار کردبێت، هیچ مەبەستێکی سوکایەتیمان نەبووە و تەنها بە ڕێکەوت سەمامان کرد.”\nمحەمەد وتوشیەتی”“من و تێفانی مامۆستای سەماین و پێشتریش لە شوێنی دیکە سەمامان کردووە، بەڵام لەو باوەڕەدا نەبووین سەماکەی شەوی ڕابردوو کاردانەوەی لەو شێوەیەی لێبکەوێتەوە”\nكوڕەكە كە ناوی “محەمەد خالید”ـیە و خەڵکی یەکێک لە پارێزگاکانی عێراقە و کچەکەش بە ناوی “تیفانی کورییه”ـیە و كریستیانە و خەڵکی شاری حەلەبی سوریایە ئاماژەیان بەوەكردووە.\nئەردۆغان ؛لە ڕێگەی زەمینی و ئاسمانیەوە كۆتایی بە پەكەكە دەهێنین


شه‌ماڵ به‌شیری: تورکیا گه‌یشتوه‌ته ئه‌و باوه‌ره که له سیاسه‌تی دژایه‌تیکردنی کورد له سوریا شکه‌ستی خواردووه وه\nئۆزتورک ییلماز جێگری سه‌رۆکی پارتی گه‌لی کۆماری (CHP) پاش 10 رۆژ له سه‌ردانه‌که‌ی ئه‌ردوگان بۆ کۆشکی سپی، له واشنتن به په‌یامنێراتی ووت ئه‌گه‌ر بێت و په‌یه‌ده تاوانباری په‌که‌که بکات و پشتێوانی له چالاکیه‌کانی نه‌کات و بڵێت من په‌یوه‌ندیم به په‌که‌که‌وه نییه، له‌وانه‌یه بیسه‌ڵمێنی هه‌نگاوێکی به‌ره‌و پێشه. ئایا قسه‌یه‌کی له‌و جۆره ئاماژه‌یه‌که به گۆڕانێک له چۆنیه‌تی بیرکردنه‌وه‌ی تورکه‌کان، یاخود ئه‌مه قسه‌ی پاش کاردانه‌وه‌کانی کۆنگریسی وڵاته یه‌کگرتووه‌کانه به‌رامبه‌ر به پاسه‌وانه‌کانی ئه‌ردوگان؟\nشه‌ماڵ به‌شیری لێکۆڵه‌ر و چاودێری کاروباری رامیاری له هه‌ڤپه‌یڤینێکدا له‌گه‌ڵ به‌شی کوردی ده‌نگی ئه‌مه‌ریکا ده‌ڵێت " من له‌و بروایه‌دام ئه‌م سه‌ردانه وه ئه‌م لێدوانه سه‌ره‌تا گوزاره‌له یه‌ک شت ده‌کا ئه‌ویش، سه‌رنه‌که‌وتن و شکه‌سته‌که‌ی ئه‌ردوگانه بۆ وڵاته یه‌کگرتووه‌کانی ئه‌مه‌ریکا، دووای 10 رۆژ له‌م سه‌ردانه وه به ئاخافتنێکی جیاوازتر و ئه‌جه‌ندایه‌کی جیاوازتر، نیشانی ئه‌وه ده‌دات که ده‌وڵه‌تی تورکیا گه‌یشتوه‌ته ئه‌و باوه‌ره که له سیاسه‌تی دژایه‌تیکردنی کورد له سوریا شکه‌ستی خواردووه وه ناتوانی له‌مه‌و دووادا له‌سه‌ر ئه‌و سیاسه‌ته به‌رده‌وام بێ، رۆژ به رۆژ تورکیا روبه‌روێ گوشه‌گیری و په‌راوێز ده‌بێ له رۆژهه‌ڵاتی ناوه‌راستدا، هه‌ر بۆیه پلانی B ئێستاکه که‌وتووه‌ته ئاراوه، پلانی B یش ئه‌وه‌یه مێژووێ سیاسی باشوری کوردستان له رۆژئاوای کوردستان پێاده بکه‌ن وه ئه‌وه به‌سه‌ر کورد و ئیراده‌ی سیاسی کوردا له رۆژئاوای کوردستاندا دا سه‌پێنن ".\nکاک شه‌ماڵ هه‌ر وه‌ها ده‌ڵێت " کورد له باشوری کوردستان نه‌یتوانیوه هیچ به‌ر و بوم و ده‌سکه‌وتێکی هه‌بێ له‌م سیاسه‌ته ( په‌یوه‌ندی له‌گه‌ڵ تورکیادا) به‌ڵام چینێکی سیاسی یان بنه‌ماڵه‌یه‌ک یان پارتێکی سیاسی ده‌ستنیشانکراو، ئه‌وانه توانیۆیانه کۆمه‌ڵێک به‌رژه‌وه‌ندی چ له ئاستی ده‌سه‌ڵات و چ له ئاستی به‌رژه‌وه‌ندی سیاسی و ئابوری بۆ خۆیان ده‌سته‌به‌ر که‌ن، بێگومان ئه‌وه‌ی ده‌وڵه‌تی تورکیا ئێستاکه ئه‌وه‌ی بۆ رۆژئاوای کوردستان ده‌یڵێ و ئه‌و په‌یامه ده‌دات، ئه‌وه‌یه ئێوه یان له لایه‌ن ئێمه‌وه دانتان پێی نانرێ وه یان ئه‌وه‌ته خۆتان ده‌گۆڕن وه مودیلی باشوری کوردستان ده‌سته‌به‌ر ده‌که‌ن".\nکاک شه‌ماڵ ده‌شڵێت " ده‌وڵه‌تی تورک ئاماده‌یه کورد قبول بکات به‌ڵام به‌و مه‌رجه‌ی کوردێک بێ که ستراتیژی سیاسی و هه‌ڵس و که‌وتی رۆژانه‌ی له رۆژئاوای کوردستان بکه‌وێته خانه‌ی به‌رژه‌وه‌ندیه ستراتیژیه‌کانی ده‌وڵه‌تی تورکیا، به‌ڵام کورد به‌و هه‌موو قاره‌مانیه‌تیه ، به‌و هه‌موو شه‌هیده، به‌و هه‌موو نرخ و به‌هاییه‌ی بۆ گه‌یشتن به ئیراده‌یه‌کی ئازاد، له سوریا داویه‌تی، بێگومان نایه‌ت بگه‌رێته‌وه خانه‌ی یه‌کم، وه کورد له ( مه‌وقعیه‌ت) وه یاخود له پێگه‌یه‌کیلاوازدا نییه تا مه‌رجه‌کانی تورکیا قبول بکا ".


كۆمه‌ڵه‌ی مافی مرۆڤی کوردستان » راپۆرتی پێشێلكاری مافی مرۆڤ له مانگی جولای ٢٠١٩\nراپۆرتی پێشێلكاری مافی مرۆڤ له مانگی جولای ٢٠١٩ کە بە هەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە کە لەلایەن كۆمه‌ڵه‌ی مافی مرۆڤی کوردستان بڵاوکراونەتەوە، کۆبەندی بۆکراوە. شایانی باسە ئەم ڕاپۆرتانە، بەهۆی ئیزن نەدانی کۆماری ئیسلامی ئێران بەلێژنەکانی مافی مرۆڤی جیهانی، ڕاپۆرتێکی تەواو نییە وتەنیا وێنەیکی بچوکی پێشێلکاری مافی مرۆڤ لەڕۆژهەڵاتی کوردستان ئامادە کراوە. کۆماری ئیسلامی ئێران بە گرتنی هاووڵاتیانی کورد ، مافە سیاسی، کۆمەلایەتی و مەدەنیەکانی گەلی کورد پێشێل دەکات. ئازادی رادەربرین، مافی ژیانی ئازاد و سەربەخۆ، ئەمنیەتی تاکەکەسی،بابەت گەلێکن کە حکومەتی ئێران بە رۆژانە پێشێلیان دەکات، ئەوە هاوکاتە لەگەڵ هەڵاواردن و جیاوازی خستن نێوان خەڵک.\nلە مانگی جولایی دا کۆماری ئیسلامی ئێران ١٠ هاولاتی رۆژهەڵاتی کوردستانی لەسێدارە داوە.\nناو ڕێکەوت شوێن\nنازدار وەتەن‌خا 24.07.2019 ورمێ\nئاراسته رەنجبەر 24.07.2019 ورمێ\nمەلیحه سالحیان 18.07.2019 مەهاباد\nمەهرەم نێعمەتی 17.07.2019 ورمێ\nعەسکەر بەرتەر 17.07.2019 ورمێ\nجەهانگیر مەحمەدی 16.07.2019 ورمێ\nهێمن بەنانوەند 16.07.2019 ورمێ\nمەحمەد عارف نەجەفیان 16.07.2019 ورمێ\nعبدوخالق رویایی 16.07.2019 ورمێ\nوەیس عەلیپور 09.07.2019 مەهاباد\nبەپێی ئامارەکانی کۆکراوە لەم مانگە دا ٤٨ هاولاتی کە بریتین لە چالاکانی سیاسی، مەدەنی، رۆژامەنوسس و ژینگەپارێز دەستبەسەر کراون.\nنام ڕێکەوت شوێن\nعومر ئەبرەوان 31.07.2019 پیرانشار\nپەروین ئەدوایی 30.07.2019 مەریوان\nعەدنان تەهماسبى 28.07.2019 کرماشان\nرزگار ئیبراهيمى 28.07.2019 کرماشان\nيەحيى مصتەفايى 28.07.2019 کرماشان\nپەيمان مەحمەدى 28.07.2019 کرماشان\nپوليان عەزيزيان 28.07.2019 کرماشان\nشەمسەدين قادرى 28.07.2019 کرماشان\nئيمان سالحى 28.07.2019 کرماشان\nيەعقوب ئەلماسى 28.07.2019 کرماشان\nحەمزه مەحمەدى 28.07.2019 کرماشان\nعەليرەزا مەحمەدى 28.07.2019 کرماشان\nعومران دارابى 28.07.2019 کرماشان\nعەبدالله وەیسی 25.07.2019 مەریوان\nخەلیل کەریمی 25.07.2019 سنە\nحسێن کەمانگەر 21.07.2019 کامێران\nجەعفەر پەکەند 19.07.2019 بۆکان\nجەبار دودکانلو 19.07.2019 خۆی\nسیامەند وثوقی راد 19.07.2019 مەهاباد\nرەمەزان سوڵتاانیان 19.07.2019 سنە\nمەحمەد میرزایی 18.07.2019 ماکو\nهوشەنگ کوشکی 18.07.2019 لورستان\nمەجید تیباش 17.07.2019 ورمێ\nکەیوان بێهروزی 16.07.2019 مەهاباد\nئاوات بێهروزی 16.07.2019 مەهاباد\nخالید سورى 16.07.2019 مەریوان\nگۆران قوربانی 15.07.2019 مەریوان\nفاتح هوشمەند 15.07.2019 مەریوان\nعەلی (نوشیروان) رەزایی 15.07.2019 مەریوان\nئومێد سالحی 15.07.2019 مەریوان\nیادگار دڵجو 15.07.2019 مەریوان\nعەلی‌رەزایی 15.07.2019 مەریوان\nشێرکۆ عەباس تاهر 13.07.2019 مەهاباد\nهوشیار ئەمینی 13.07.2019 مەهاباد\nخالید کۆڵانی 13.07.2019 مەهاباد\nسەلیم شێخ نژاد 13.07.2019 مەهاباد\nسۆهراب قادر زاده 13.07.2019 مەهاباد\nهێمن ئیسماعیلی 13.07.2019 مەهاباد\nئومێد قادری 13.07.2019 مەهاباد\nعەلی ئیسماعیلی 13.07.2019 شنۆ\nئیبراهیم مەردانی 13.07.2019 بۆکان\nهادی مەحمەد زاده 13.07.2019 سەقز\nیوسف مەحمەدزادە 13.07.2019 سەقز\nمەحمەد سەدیق رۆستەمی 12.07.2019 سنە\nفایق یوسفی 10.07.2019 سەقز\nهادی مەحمەدزادە 10.07.2019 سەقز\nحەميد كرونانى 05.07.2019 دێولان\nلەم مانگەش دا کۆمەڵێک کۆڵبەر وکاسبکار بوونە قوربانی تەقەی راستەوخۆیی هێزە سەربازیەکانی کۆماری ئیسلامی ئێران و ١١ کۆڵبەر و کاسبکار کوژراون و ١٧ کۆڵبەر و کاسبکاریش بریندار بوون.\nناو هۆکار شوێن رێکەوت\nمیلاد حسێن زاده تەقەی راستەوخۆ چالدران 22.07.2019\nعەلی تەقەی راستەوخۆ چالدران 22.07.2019\nمەحمەد برایم‌زاده تەقەی راستەوخۆ سەردەشت 15.07.2019\nحەسەن رەسول زاده تەقەی پۆلیس سەقز 14.07.2019\nنەناسراو تەقەی پۆلیس سەقز 14.07.2019\nمەنسوور تەقەی راستەوخۆ سەردەشت 07.07.2019\nیاسین قوربانی لەسەر کار ۆوکان 07.07.2019\nیونس ئالتون تەقەی راستەوخۆ پیرانشار 04.07.2019\nگۆران عەزیز زاده تەقەی راستەوخۆ نۆدشە 04.07.2019\nبێهنام تارین برق گرتن مەریوان 25.07.2019\nمیلاد فەتحی تەقەی راستەوخۆ ئەهواز 18.07.2019\nعەلی رەحیمی لەسەر کار بۆکان 18.07.2019\nمەحمەد خدر حسێن تەقەی راستەوخۆ پیرانشار 31.07.2019\nهادی حەیدری تەقەی راستەوخۆ نەوسود 22.07.2019\nحسێن عەجەمی تەقەی راستەوخۆ نەوسود 22.07.2019\nئۆمێد عەلەم هولی تەقەی راستەوخۆ نەوسود 22.07.2019\nمەحمەد عەلەم هولی تەقەی راستەوخۆ نەوسود 22.07.2019\nئازاد یاستا تەقەی راستەوخۆ نەوسود 22.07.2019\nمەحمود میرزای تەقەی راستەوخۆ نەوسود 22.07.2019\nناسح شەریفی تەقەی راستەوخۆ سەردەشت 16.07.2019\nمەجید قادری تەقەی راستەوخۆ سەردەشت 16.07.2019\nكەريم فارسى تەقەی راستەوخۆ خۆی 14.07.2019\nغەریب عەلیزاده تەقەی راستەوخۆ پیرانشار 09.07.2019\nسامان سور تەقەی راستەوخۆ مەهاباد 09.07.2019\nسۆهراب خزری تەقەی راستەوخۆ پیرانشار 04.07.2019\nئەسیر شاه‌پەسەندی تەقەی راستەوخۆ نۆدشە 04.07.2019\nمەحمەد ئاوازه تەقەی راستەوخۆ سەردەشت 03.07.2019\nرزگار رەسولی تەقەی راستەوخۆ سەردشەت 02.07.2019\nیونس ئالتون تەقەی راستەوخۆ پیرانشار 01.07.2019\nلەو ماگە دا سێ کەس خۆیان کوشتوە یا کوژراون، دوویان ژن و یەکیان پیاوە.\nناو رێکەوت شوێن تەمەن حاڵەت\nهاجەر ئاروسی 13.07.2019 پیرانشار ١٧ خۆکووژی\nزارا ڕەسوڵی 13.07.2019 سنە نادیار کوشتن\nعوسمان خزرنيا 07.07.2019 مەهاباد ١٨ خۆکووژی\nیەک کەس بە هۆیی تەقینەوەی مین گیانی لەدەست داوە.\nناو شوێن ڕێکەوت حاڵەت\nیەعقوب حاجی پور ئیلام 17.07.2019 تەوینەوەی مین\nجیا لەوانە، لە مانگی جولای دا رێژەیەکی بەرچاوی سوتانی دارستانەکانی رۆژهەڵاتی کوردستان هەبوو، کە لە زۆربەیان دا هێزە ئەمنیەکانی کۆماری ئیسلامی ئێران بە ئەنقەست ئاگریان لە دارستانەکان بەرداوە. هەروەها پێنج حاڵەتی توندوتیزی دژی منداڵان هەبوو. هەروەها بێکاری و نەداری پەرەی سەندووە و ژیانی خەلک حەستەم بووە.


پەروەردە بڕیاڕێكی لەبەرژەوەندی قوتابیانی پۆلی 12 دا\nHawlati - 2018-06-13 19:27\n Perwerde Brryarrêky Leberjewendy Qûtabyani Poly 12 Da\nLi Afganîstanê êrîşa xwekujî: 12 kes mirin, 30 kes birîndar bûn!\nBAS News - 2018-06-11 13:15\nBasNews - Li paytexta Afganîstanê Kabilê li dervey avahiya Wezareta Pêşxistina Herêmên Paşvemayî êrîşeke xwekujî hat kirin. Di encama êrîşê de 12 kesan jiyana xwe ji dest da 30 kes jî birîndar bûn. Hat ragihandin ku îro li Kabîlê ji aliyê DAIŞê ve êrîşek ...\nKabil'de intihar saldırısı: 12 ölü, 31 yaralı\nBAS News - 2018-06-11 13:04\nBasNews- Afganistan'ın başkenti Kabil'deki intihar saldırısında en az 12 kişi öldü, 31 kişi yaralandı. Kırsal Rehabilitasyon ve Kalkınma Bakanlığı girişinde düzenlenen intihar saldırısını IŞİD üstlendi. Başkenti Kabil'de Kırsal Rehabilitasyon ve Kalkınma ...\nتەقینەوەكەی باشووری كەركوك 12 كەس دەكاتە قوربانی\nSharPress - 2018-06-11 09:57\nتەقینەوەكەی باشووری كەركوك 12 كەس دەكاتە قوربانی ...\nوادەی راگەیاندنی ئەنجامی تاقیكردنەوەكانی پۆلی 12 و 9 ئاشكرا دەكرێت\nSNNC - 2018-06-10 21:50\nئەمڕۆ 10ی 6ی 2018، تاقیكردنەوەكانی پۆلی 12ی ئامادەیی و 9ی بنەڕەتی كۆتاییهات، بەڕێوەبەری گشتی ئەزموونەكان لەوەزارەتی پەروەردەش رایدەگەیەنێت: پێش كۆتایی ئەم مانگە ئەنجامەكان رادەگەیەنرێت. ...\nبەڤیدیۆ.. ژنە هونەرمەندێکی کورد لە تورکیا زیاتر لە 12 ساڵ حوکم درا\nBAS News - 2018-06-09 14:51\nژنە هونەرمەندێکی کوردی باکووری کوردستان، بە تۆمەتی کوشتنی کەسێک حوکمی 12 ساڵ و شەش مانگی بۆ بڕایەوە. دیلەک دەمیر، ژنە هونەرمەندی شاری وانی باکووری کوردستان، کە لەکاری هونەری بە (راپەڕین) ناسراوە، ساڵی رابردوو، بەهۆی کێشەی پارەوە، کە لەگەڵ خاوەن کۆمپانیای ...\nRûpela Nû - 2018-06-09 00:00\nMilyoner göçü..Son iki yılda 12 bin milyoner kaçtıMedya Takip ve Raporlama Ajansı PRNet son iki yılda Türkiye'yi terk eden milyoner sayısının toplam milyonerlere oranını %12 olarak saptadı. ...\n12 ساله مامۆستایێن دهۆكێ چاڤ ل وه‌رگرتنا یه‌كێن ئاكنجیبوونێنه\nBAS News - 2018-06-07 23:10\n12 ساله مامۆستایێن دهۆكێ چاڤ ل وه‌رگرتنا یه‌كێن ئاكنجیبوونێنه ژ سه‌ندیكا مامۆستایان، به‌لێ هه‌تا نوكه جهێ شووقه‌یێن وان ب تنێ ئه‌رده و هێشتا ئه‌ردێ وێ خوه نه‌هاتیه راستكرن ژى كو شووقه ل سه‌ر بهێنه دانان. وه‌هبى یونس، سه‌رۆكێ لقێ دهۆكێ یێ سه‌ندیكا ...\nساخكردنەوە.. پرسیارەكانی ئینگلیزی تاقیكردنەوەی 12ی بنەڕەتی ئەمساڵ نەبوو\nSharPress - 2018-06-07 06:35\nساخكردنەوە.. پرسیارەكانی ئینگلیزی تاقیكردنەوەی 12ی بنەڕەتی ئەمساڵ نەبوو ...\nBAS News - 2018-06-06 20:52\nBasNews- İngiltere’nin başkenti Londra’da 12 katlı bir otelde yangın çıktı. İngiltere’nin başkenti Londra’nın merkezindeki lüks alışveriş merkezlerinin bulunduğu Knightsbridge’deki beş yıldızlı Mandarin Oriental Otel’de yangın çıktı. Olay yerine gelen ya ...\nبه‌به‌ڵگه‌وه.. په‌رله‌مان هه‌وڵده‌دات به یاسا هه‌ڵبژاردنه‌كه‌ى 12ى ئایار هه‌ڵبوه‌شێنێته‌وه\nBAS News - 2018-05-21 11:52\nبه‌پێی به‌ڵگه‌یه‌كى نافه‌رمى، په‌رله‌مانى (ماوه ته‌واوبووى) عێراق، له‌هه‌وڵدایه بۆ هه‌ڵوه‌شاندنه‌وه‌ى ئه‌نجامى هه‌ڵبژاردنه‌كانى ئه‌نجومه‌نى نوێنه‌ران كه له 12/ 5/ 2018 ئه‌نجام درا، داواش ده‌كات كۆمسیۆن هه‌ڵبوه‌شێندرێته‌وه. له به‌ڵگه‌كه‌دا هاتووه: ...\nهه‌ده‌په 12 ئه‌ندام په‌رله‌مانی ئێستەی كاندید ده‌كاته‌وه\nBAS News - 2018-05-20 17:26\nپارتی دیموكراتی گه‌لان (هه‌ده‌په)، به‌یانی لیستی كاندیدانی پارته‌كه‌ی بۆ هه‌ڵبژاردنی په‌رله‌مانی توركیا ده‌داته كۆمیسیۆنی باڵای هه‌ڵبژاردنه‌كان، به‌گوێره‌ی زانیارییه‌كانیش 12 ئه‌ندام په‌رله‌مانی ئێستەی كاندید كردووه‌ته‌وه و ئه‌وانی تر ده‌گۆڕێت. رۆژنام ...\nدەمیرتاش دەنگی زیاتر دەهێنێت.. دەنگەكانی هەدەپە بۆ 12% بەرزدەبێتەوە\nSharPress - 2018-05-20 10:42\nدەمیرتاش دەنگی زیاتر دەهێنێت.. دەنگەكانی هەدەپە بۆ 12% بەرزدەبێتەوە ...\nپۆلیسی سلێمانی: باوکێک لەلایەن کوڕە 12 ساڵانەکەیەوە کوژرا\nBAS News - 2018-05-19 09:23\nبەڕێوەبەرایەتیی پۆلیسی سلێمانی لە ڕاگەیاندراوێکی فەرمیدا ئاشکرای کرد، کە لە سلێمانی باوکێک لەلایەن کوڕە 12 ساڵانەکەیەوە کوژراوە.ئەمڕۆ شەممە 19/5/2018، بەڕێوەبەرایەتیی پۆلیسی سلێمانی ڕاگەیاندراوێکی لە پەیجی فەرمیی خۆی، لە تۆڕی کۆمەڵایەتیی (فەیسبووک) بڵاو ...\nآراء HDP حدود 12 درصد است/ در دور دوم انتخابات ریاست جمهوری از محرم اینجه حمایت خواهیم کرد\nKurdPress - 2018-05-19 09:14\nسرویس ترکیه - مدحت سنجر، نماینده ماردین در پارلمان ترکیه از حزب دموکراتیک خلق ها در اظهاراتی با تاکید بر این که نظرسنجی های صورت گرفته آراء HDP را حدود 12 درصد نشان می دهد خاطر نشان کرد: در دور دوم انتخابات ریاست جمهوری از محرم اینجه حمایت خواهیم کرد. ...\nئایا پەرلەمانی عێراق دەتوانێ ھەڵبژاردنەکانی 5/12 پوچەڵ بکاتەوەو بڕیاری ھەڵبژاردنێکی نوێ دەربکات؟\nSharPress - 2018-05-18 23:47\nئایا پەرلەمانی عێراق دەتوانێ ھەڵبژاردنەکانی 5/12 پوچەڵ بکاتەوەو بڕیاری ھەڵبژاردنێکی نوێ دەربکات؟ ...\n12 yaşındaki çocuk kalp krizi geçirdi\nBAS News - 2018-05-18 15:07\nBasNews - Maraş'ta, dün sabah saatlerinde, 5 Nisan Mahallesi'ndeki Binevler Ortaokulu bahçesinde top oynayan 12 yaşındaki 6'ncı sınıf öğrencisi Ömer Faruk Uçar, kalp krizi geçirerek hayatını kaybetti. Arkadaşlarıyla futbol oynarken birden göğsünü tutarak ...\nBAS News - 2018-05-17 22:03\nالقبض على آخرين في نينوى ... كشفت مصادر أمنية، اليوم الخميس، عن مقتل 12 عنصراً من تنظيم داعش، بينهم قيادي بارز، في ضربات للطيران العراقي جنوب غرب كركوك. وقالت تلك المصادر إن القوات الأمنية وبإسناد من طيران الجيش «شرعت بعمليات استهداف لأوكار الإرهابيين جن ...\nLi Hîndistanê ferîbot binav bû: Termê 12 kesan hat dîtin\nBAS News - 2018-05-17 11:49\nRukiye Mistefa BasNews - Li başûrê Hîndistan ferîbota ku rêwîtiya di çemde dikir qulipî bû kesên ku têde jiyana xwe ji dest dabûn hejmara wan gihîşt 12 kesan. Medyaya herêmî radigehîne ji 44 rêwiyên di ferîbota ku roja sêşemê di çemê Godavari qulipî bû d ...\nFeb 18 (577 news)


یەکێکیان پێشتر لە هێرشێکی ئاسمانیدا برینداربووە کەرکوک: هێزەکانی پۆلیس دوو داعش دەستگیردەکەن - ریگا کوردستان\nبەراپورتی رێگا کوردستان، عەمید سەرحەد قادر فەرماندەی پۆلیسی قەزاو ناحییەکان لە پارێزگای کەرکوک بەرێگا کوردستان رایگەیاند، ئەمڕۆ دوو شەممە، دوو ئەندامی رێکخراوی داعش کە دانیشتووی پارێزگای نەینەوان و لەگەڵ ئاوارەکان هاتبوونە شاری کەرکوک، دەستگیرکران، ئاماژەی بە بەشداریی ئەو دوو داعشە کرد لە زۆربەی شەڕەکان و باسی برینداربوونی یەکێک لە دەستگیرکراوەکانیشی کرد لە هێرشێکی ئاسمانیدا کە بە وتەی ئەو پێشتر لە نەخۆشخانەکانی نەینەوا چارەسەری بۆ کراوە.\nبە وتەی عەمید سەرحەد، هێزێکی سەر بە پۆلیسی قەزا و ناحییەکان، ئەمڕۆ پرۆسەیەکی ئەمنییان ئەنجامدا و توانیان دوو کەس بەپێی ماددەی ۴ی تیرۆر دەستگیر بکەن کە دانیشتووی گوندی قەراجی سەر بە پارێزگای نەینەوان، رونیشکردەوە، لەکاتی ئەنجامدانی پرۆسەکەدا پشتییان بە زانیاریی هەواڵگری ورد بەستووە کە بووەتە مایەی دەستگیرکردنیان.\nفەرماندەی پۆلیسی قەزا و ناحییەکانی کەرکوک وتیشی: “ئەو دوو داواکراوە، لە ریزەکانی داعشدا بوون و چەندان هێرشییان لە دژی هێزە ئەمنییەکان ئەنجامداوە و بەشدارییان لە شەڕەکانی دژ بە هێزەکانی پێشمەرگە و حەشدی شەعبی کردووە، ئاماژەی بەوەشکرد کە یەکێک لە دەستگیرکراوەکان دانی بەوەداناوە کە لە یەکێک لە هێرشە ئاسمانییەکان لەکاتی هێرشێکدا لە میحوەری کەرکوک برینداربووەو دواتر بۆ مەبەستی چارەسەر بۆ شاری موسڵ گواستراوەتەوە و لەلایەن پزیشکەکانی داعشەوە چارەسەری بۆکراوە.\nعەمید سەرحەد قادر فەرماندەی پۆلیسی قەزاو ناحییەکان لە پارێزگای کەرکوک، لە ۱۰ ئەیلولی رابردوو، لەبەریەکهەڵوەشاندنەوەی تۆڕێکی سەر بە رێکخراوی داعشی راگەیاند کە ئەرکی ئەنجامدانی ئاسانکاریی بووە بۆ جێبەجێکردنی کاریی خۆکوژی (اشبال الخلافە” و پێشکەشکردنی کۆمەکی دارایی بۆ چەکدارانی رێکخراوەکە.\nقبلی « عامل قتل محله «اسدآبادی» شهر خرم‌آباد دستگیر شد\nبعدی نێجیرڤان بارزانی چی به دوو مایکه‌که‌ی کوردستان تی ڤی و که‌ی ئێن ئێن وت »


یانه‌ی نه‌ورۆز ئه‌مساڵ بۆ بۆیه‌كه‌مجار بۆ ئامانجێكی نوێ هه‌وڵده‌دات\nیانه‌ی نه‌ورۆز ده‌ستی به‌گواستنه‌وه‌ی یاریزانان بۆ ریزه‌كانی پیكهاته‌كه‌ی كردووه، ئه‌مه‌ش له پێناوی ئه‌وه‌ی ئه‌م وه‌رزه ئامانجه تازه و گه‌وره‌كه‌ی وه‌رزی نوێ بهێنێته‌ی، كه بریتیه له گه‌یشتن به خولی نایابی عێراقی.\nكارگێڕی نه‌ورۆز بڕیاریانداوه، ئه‌مساڵ به‌شداری له خولی پله‌یه‌كی عێراقی بكه‌ن، ئه‌مه‌ش له پیناوی ئه‌وه‌ی وه‌ك تاكه نوێنه‌ری شاری سلێمانی بگه‌نه ریزی نایابی عێراقی.\nپرسیار عه‌بدولره‌زاقی راهێنه‌ری یانه‌كه له‌سه‌ر ئاماده‌كاری و ئامانجی تیپه‌كه‌ی بۆ وه‌رزی تازه بۆ رۆژنامه‌ی هه‌ولێر گوتی: یانه‌كه‌مان بڕیاریداوه به‌شداری پاڵاوتنه‌كانی خولی پله‌یه‌كی عێراقی بكات، كه ئه‌مه ئامانجی سه‌ره‌كی ئه‌م وه‌رزه‌ی نه‌ورۆز ده‌بیت، تا له‌م رێگایه‌وه بگه‌ینه خولی نایابی عێراقی، بۆ ئه‌م مه‌به‌سته‌ش هه‌فته‌ی داهاتوو رۆژی 25ـی ئاب یه‌كه‌م یه‌كه‌ی مه‌شق و راهێنان ئه‌نجام ده‌ده‌ین، ئاماده‌كارییه‌كانمان بۆ خولی كوردستانی و عێراقی ده‌بێت.\nنه‌ورۆز گرێبه‌ستی له‌گه‌ل چه‌ند یاریزانێك واژۆ كردووه، له‌وانه یاریزان(سه‌فین مه‌نسوڕ)، هێرشبه‌ری پێشووی یانه‌كانی برایه‌تی و پێشمه‌رگه‌ی هه‌ولێر، یه‌كێكه له باشترین هێرشبه‌ركانی كوردستان، نوێنه‌ره‌كه‌ی سلێمانی دوو یاریزانی له یانه‌ی ده‌ربه‌ندیخان بۆ ریزه‌كانی گواستۆته‌وه ئه‌وانیش (رابه‌ر جه‌لال و بیلال عه‌لی)ـین، جگه له‌مانه‌ش گرێبه‌ستی یاریزانان (دیاری عه‌لی) ناسراو به حه‌مكه، هێرشبه‌ری وه‌رزی رابردووی تیپه‌كه‌ی نوێكردۆته‌وه، كه له قۆناخی دووه‌می خولی نایابی عێراقی یاریی بۆ یانه‌ی هه‌ولێر ده‌كرد، وه‌رزی رابردووش به تۆماركردنی 20 گۆڵ گۆڵكاری خولی نایابی كوردستان بوو، جگه له‌وه‌ش (ئاكۆ نووری) ناوه‌ڕاستكاری تیپه‌كه بۆ وه‌رزێكیتر گرێبه‌ستی له‌گه‌ڵ نه‌ورۆز نوێ كردۆته‌وه.\nیانه‌ی نه‌ورۆز، له 1994 دامه‌زراوه، له ئێستادا یه‌كێكه له به‌هێزترین تیپه‌كانی كوردستان، له‌سه‌ر هه‌موو ئاسته‌كانی ته‌مه‌نی یاریزانان ژماره‌یه‌كی قووڕسه، ئه‌مه دوو وه‌رزه تا دواین گه‌ڕه‌كانی خولی نایابی كوردستان كێبڕكێی بردنه‌وه‌ی نازناوه‌كه ده‌كات، به‌ڵام ته‌نها پله‌ی دووه‌م به‌شی بووه، له ئێستاشدا ئامانجی یانه‌كه گۆڕاوه بۆ گه‌یشتن به خولی نایابی عێراقی، له‌م پیناوه‌شدا خه‌ریكی خۆ رێكخستنه‌وه‌ی تیپه‌كه‌ن.